“Президент арчаси” – болажонлар қувончи » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » “Президент арчаси” – болажонлар қувончи\n“Президент арчаси” – болажонлар қувончи\nЖиззах шаҳрида «Президент арчаси» тантаналари ўтказилди. Тадбирга Меҳрибонлик уйлари тарбияланувчилари, махсус мактаб-интернатлар ўқувчилари, кам таъминланган оилалар фарзандлари таклиф этилиб, уларга Президент совғалари тақдим этилди.\nМамлакатимизда Янги йил байрами шукуҳи ҳукмрон. Юртдошларимиз кайфияти янада кўтаринки, нигоҳларида қувонч, чеҳраларида мамнунлик ифодаси яққол сезилиб турибди. Айниқса, болажонлар шодлигининг чегараси йўқ. Айни пайтда қишки таътилга чиққан ўғил-қизларнинг бу паллани мароқли ва мазмунли ўтказиши учун давлатимиз томонидан алоҳида эътибор қаратилмоқда.\nЯкунига етаётган йилда Жиззах вилоятида ҳам болажонлар учун бир қатор эзгу тадбирлар уюштирилмоқда. Кичкинтойларга хушнудлик улашиш мақсадида вилоят қўғирчоқ театри ижодкорлари ҳам янги спектакл намойишини бошлади. Театрда эҳтиёжманд оилалар, Ватан ҳимояси йўлида ҳалок бўлган ҳарбийларнинг фарзандлари, Меҳрибонлик уйи тарбияланувчилари эътиборига “Олмос ботир” деб номланган саҳна кўриниши ҳавола этилмоқда. Қолаверса, шаҳар ва туманларда ҳам театр ижодкорларининг ушбу спектакли ўғил-қизларга манзур бўляпти.\nБу борада анъанавий тарзда ўтказиб келинаётган “Президент арчаси” байрам тадбирларининг аҳамияти беқиёс. Вилоятда ҳам бу тадбир юқори савияда ташкил этилди.\nМуҳташам тантаналар саройларида бўлиб ўтган тантанали тадбирлар ҳам кичкинтойлар ёдида узоқ вақт сақланиб қолса ажабмас. Бири-биридан қизиқарли дастурлар, эртак қаҳрамонлари иштирокидаги саргузаштларга бой саҳна кўринишлари болажонларга манзур бўлди. Безатилган арча атрофида болажонлар Қорбобо ва қорқиз билан ўйнади.\nТадбирда Жиззах вилояти ҳокими Э.Салиев сўзга чиқди.\nЖиззахда солиқ ходимларининг фарзандлари учун байрам томошаси ташкил этилди\nЖиззах шаҳрида янги йил байрами арафасида креатив безатилган автобуслар аҳолига хизмат кўрсатади


Ҳуқуқ ҳимоячиси Аскаров ҳолидан илк бор парламент депутати хабар олди | ҚИРҒИЗИСТОН ЯНГИЛИКЛАРИ\nҲуқуқ ҳимоячиси Аскаров ҳолидан илк бор парламент депутати хабар олди\n«Ата-Мекен» фракциясидан депутат Ширин Айтматова бир умрлик қамоқ жазосига маҳкум этилган ҳуқуқ ҳимоячиси Азимжон Асқаров ҳолидан хабар олган биринчи депутат бўлди. Суҳбат чоғида Асқаров ўз ишининг судда қайта кўрилишини талаб қилди.\nАсқаров 2010 йилнинг июнида Жалолобод виялитидаги этник тўқнашувлар жараёнида «миллатлар аро адоват уруғини сочиш» ва «милиция ходимининг ўлдириш» айби билан бир умрлик қамоқ жазосига маҳкум қилинганди.\nАйтматова билан суҳбатда Асқаров ўз иши бўйича яқинда юзага келган ҳолатлар туфайли иш қайта кўрилиши учун етарлича далил ва кўрсатламалар борлигини айтди.\nГувоҳлар бир эмас, юз эмас - мени бегуноҳ эканимни тасдиқловчи гувоҳлар жуда кўп. Гувоҳлар тиқилиб ётибди, лекин улар сўроққа чақирилмаяпти, - деди ҳуқуқ ҳимоячиси Аскаров депутат билан суҳбатда.\nКолония ходимлари учрашувни видеога ёзиб олишни маън этдилар ва Клооп мухбири қўлидан учрашувнинг илк дақиқалари ёзиб олинган виодекамерани тортиб олдилар.\nВидеони эса тўлалигича камерадан ўчирилиб ташладилар.\nАсқаров сўзларига кўра, унинг тарафдорлари гавоҳлар кўрсатмаларини тўплаш ва нотариал тасдиқлар билан шуғулланмоқдалар. Шунингдек улар Асқаров туғилиб ўсган Бозорқўрғон туманидаги тартибсизликларга дахли йўқлигини исботлашлари керак.\nОлий суднинг 2011 йил декабрдаги ҳукмидан сўнг Асқаровнинг ишида икки йўл қолди - БМТнинг инсон ҳуқуқлари қўмитаси орқали халқаро инстанцияга ариза йўллаш ёки Қирғизистонда янгидан юзага келган ҳолатлар туфайли деб ишни қайта кўриб чиқишга эришиш.\n60 ёшли ҳуқуқ ҳимоячиси ўз ишини Қирғизистон суд тизимида қайта кўриб чиқилишига ҳаракат қилишини билдирди. Асқаров халқаро инстанцияларда бу жараён ҳаддан зиёд кўп вақтни олиши ва у оқлов ҳукмини эшитишгача яшай олмаслигидан қўрқишини айтади.\n«Тушунинг, ахир мен 24 ёшда эмасман», — деди Аскаров Айтматовага.\nАсқаров ва Айтматова суҳбатининг тўлиқ тинлаш:\nАйтматова ва Асқаровнинг суҳбати ярми 2010 йил Қирғизистон жанубида юз берган қирғизлар ва ўзбеклар ўртасидаги тўқнашув ҳодисаларига бағишланди - ҳуқуқ ҳимоячиси ўзининг бегуноҳлиги шунингдек қўлга олингандан сўнг уни милиция ходимлари қийноққа солганлари ҳақида гапирди.\nСуҳбатнинг иккинчи яримида эса депутат ва маҳбус Асқаров соғлигининг ёмонлашаётганини муҳокама қилдилар - Айтматованинг сўзларига кўра, Асқаров соғлиги ҳақидаги хабар унинг ташриф буюришига асосий сабаб бўлди.\nАсқаров шикоятининг асосий сабаби - уни ертўла хонасида сақланаётганликлари ва унинг сўзларига кўра у ердаги жуда совуқ ҳарорат туфайли унда астма ва бронхит ривожланмоқда. Асқаров шунингдек кардиолог кўригига муҳтож эканлигини айтди.\nУчрашувда иштирок этган колония болшиғи ўринбосари Аскаров сақланаётган камера - бир умрлик қамоқ жазосига маҳкум этилган маҳбуслар учун колонияда энг яхшиси, янги бино қуриш учун эса улар бошқармасида маблағи мавжуд эмаслигини айтди.\nАсқаров колония ходимига шифокорлар унга укол қилганда бир маротабали шприцларни ишлатгандан сўнг синдиришмайди, дея шикоят қилди Айтматова олдида.\n«Бу яхши эмаску ахир! Мен қаердан биламан, балки улар шприцни такрор ишлатишсачи?», - деди у.\nБошлиқ ўринбосари Асқаровга шприцлар кун сўнгида ёқиб юборилишини айтди, бироқ ҳуқуқ ҳимоячиси бунга қарамай бу ҳақда шикоят ёзишга ваъда берди.\nАсқаров колония ходимларининг унга нисбатан муносабатидан шикояти йўқлигини айтди.\n«Буни хушомад ёки лаганбардорлик, деб ўйламанг - мен ҳақиқатдан ҳам бу ердаги ходимлардан миннатдорман. Очиқ ҳавога чиқаман - олти соатга ёлғиз қолдилиришади, мен эса олти соат китоб ўқийман! Кунги сайр довомида ҳам мен тўхтовсиз китоб ўқиш билан шуғулланаман», - деди у.\nБектур Искендер и Бегимай Бекболотова\nАввалги мақолаМухолифат ва путинчилар бир вақтнинг ўзида митинг уюштирдилар\nНавбатдаги мақолаВазирликлар сайтлари рейтинги: Адлия вазирлиги — энг яхши, Маданият вазирлиги — энг ёмон


Кимлар қурол олади? «Қурол тўғрисида»ги қонун маъқулланди\nКимлар қурол олади? «Қурол тўғрисида»ги қонун...\n21.06.2019 16:39 0 4392\nОлий Мажлис Сенатининг 20-ялпи мажлисида «Қурол тўғрисида»ги қонун маъқулланди. Мазкур ҳужжатда фуқаровий, хизмат ва жанговар турлари, улар билан муомала, қуроллар ва ўқ-дорилар реализацияси ва бошқа қатор масалалар ҳуқуқий тартибга солинган. Бу ҳақда Kun.uz хабар бериб ўтди.\nҚонунга мувофиқ, қурол олиш учун рухсатнома Миллий гвардия томонидан берилиши белгиланди.\nФуқаровий қуролни олиш учун қандай ҳужжатлар талаб қилинади?\nФуқаровий қурол рухсатномасини олиш учун Ўзбекистон фуқароси доимий яшаш жойи бўйича Миллий гвардия органига қуйидагиларни тақдим этиши талаб этилади:\nшахсини тасдиқловчи ҳужжат (паспорт);\nқуролдан хавфсиз фойдаланиш қоидаларига оид билими текширувдан ўтказилганлиги тўғрисидаги ҳужжатлар;\nқуролга эгалик қилишга қарши кўрсатмалар мавжуд эмаслиги тўғрисидаги тиббий хулоса;\nаризани кўриб чиққанлик учун йиғим тўланганини тасдиқловчи ҳужжат;\nовчилар жамоат бирлашмаси томонидан берилган овчилик гувоҳномаси (ов қуролини олиш учун);\nовчилар жамоат бирлашмасининг тавсияномаси (сойли стволли ов ўқотар қуролини, шунингдек оғиз қисмидаги қувват олтмиш беш жоулдан юқори ва калибри тўққиз миллиметрдан ортиқ бўлган пневматик ов қуролини олиш учун);\nотиш спорти соҳасидаги фаолият билан шуғулланувчи юридик шахс томонидан берилган спортчи гувоҳномаси (спорт қуролини олиш учун).\nМиллий гвардия фуқароларнинг аризаларини ўттиз кун муддатда кўриб чиқади.\nФуқаровий қурол рухсатномаси кимларга берилмайди?\nҚонунда фуқаровий қурол олишга мурожаат қилган Ўзбекистон фуқароларининг қуйидаги гуруҳларига рухсатнома бериш рад этилиши белгиланган:\nушбу модданинг биринчи ва иккинчи қисмларида (21 ва 18 ёш – таҳр.) белгиланган ёшга тўлмаганларга;\nмуомалага лаёқатсиз ёки муомала лаёқати чекланган деб топилганларга;\nушбу модданинг бешинчи қисмида санаб ўтилган ҳужжатларни тақдим этмаганларга ёки тақдим этилган ҳужжатларида нотўғри ёхуд бузиб кўрсатилган маълумотлар мавжуд бўлганда;\nқасддан жиноят содир этганлик учун судланганлик ҳолати тугалланмаганларга ёки судланганлиги олиб ташланмаганларга;\nжиноий жазони ўтаётганларга;\nдоимий яшаш жойига ёки қурол ва унинг ўқ дорилари бут сақланишини таъминлайдиган сақлаш шароитларига эга бўлмаганларга;\nўзига нисбатан жиноят иши қўзғатилганларга;\nЎзбекистон Республикаси Маъмурий жавобгарлик тўғрисидаги кодексининг 185, 220, 221 ва 222-моддаларида назарда тутилган ҳуқуқбузарликларни содир этганлик учун маъмурий жавобгарликка тортилганларга;\nжамоат тартибига, белгиланган бошқарув тартибига тажовуз қилувчи ҳуқуқбузарликларни содир этганлик ёки ов қоидаларини бузганлик, шунингдек баданга енгил шикаст етказганлик ва гиёҳвандлик воситаларини, уларга ўхшаш воситаларни ёки психотроп моддаларни унча кўп бўлмаган миқдорда қонунга хилоф равишда тайёрлаганлик, олганлик, сақлаганлик, ташиганлик ёки жўнатганлик учун бир йил давомида такроран маъмурий жавобгарликка тортилганларга;\nқуролга эгалик қилишга монелик қиладиган касалликлар ёки жисмоний нуқсонлар мавжуд бўлганда.\nҚуролга эгалик қилишга монелик қиладиган касалликлар ва жисмоний нуқсонлар рўйхати, шунингдек фуқароларнинг тиббий текширувдан ўтиши тартиби Ўзбекистон Республикаси Вазирлар Маҳкамаси томонидан белгиланади.\nҚонунда таъкидланишича, фуқаровий қуролни олишга доир рухсатнома бериш рад этилган тақдирда, Миллий гвардия органлари бу ҳақда аризачини рад этиш сабабларини, қонун ҳужжатларининг аниқ нормаларини ва аризачи кўрсатилган сабабларни бартараф этиб, ҳужжатларни такроран кўриб чиқиш учун тақдим этиши мумкин бўлган муддатни кўрсатган ҳолда, қарор қабул қилинган санадан эътиборан бир иш кунидан кечиктирмай ёзма шаклда хабардор қилиши шарт.\nЖамият 15/02, 16:35\nТермизда ўзи ясаган «милтиқ»ни сотмоқчи бўлган шахс ушланди\nЖамият 20/11, 16:50\n«Қурол тўғрисида»ги қонунга тўлдиришлар киритилади\nЖамият 29/10, 11:48\nЎзбекистон Россиядан «Тайфун» зирҳли машиналарининг катта партиясини сотиб олди\nСи Цзинпин Хитой халқига кўрсатилган ёрдам учун Шавкат Мирзиёевга миннатдорлик билдирилди\nШавкат Мирзиёев ушбу ҳафтада Туркияга боради


Ўзбекистон: Ҳуқуқ ҳимоячи Дмитрий Тихоновнинг уйида ёнғин содир бўлди, компьютер ёниб кетди, баъзи буюмлар йўқолди (фото, видео) - Фарғона.Ру ахборот агентлиги\n16:16 msk, 10 Июль 2020\nЎзбекистон: Ҳуқуқ ҳимоячи Дмитрий Тихоновнинг уйида ёнғин содир бўлди, компьютер ёниб кетди, баъзи буюмлар йўқолди (фото, видео)\n30.10.2015 19:46 msk\n20 октябрь куни Ангрендан ўн беш километр масофада жойлашган Янгиобод шаҳарчасида журналист ва ҳуқуқ ҳимоячи Дмитрий Тихоновнинг уйида содир бўлган ёнғин бино ва буюмларининг бир қисмини йўқ қилиб ташлади. Ёнғин сабаблари номаълум. Уй эгаси ёнғин ҳақида 26 октябрь куни билди, негаки у 30 сентябрь куни ортидан кузатув қўйилганини сезиб қолиб, бир мунча муддатга Ангренни тарк этганди.\nҲуқуқ ҳимоячининг таъкидлашича, уйидан ҳужжатлар архиви сақланаётган иккита ташқи қаттиқ диск ва 100 та болалар ва мажбурий меҳнатга қарши туриш бўйича ҳуқуқий справочниклар йўқолди. Тахмин қилинишича, ёнғин 45-50 миллион сўмлик зарар келтирган (ҳақиқий бозор курси бўйича 9-10 минг доллар).\nТихонов содир бўлган ҳодиса ўзининг ҳуқуқ ҳимоя фаолияти ҳамда Тошкент вилояти Бўка тумани ҳудудида (бу ҳудудда Жаҳон банки лойиҳалари молиялаштирилади) болалар ва мажбурий меҳнат амалиётини мониторинги бўйича иши билан боғлиқлигига ишончи комил.\nЁнғин туфайли ҳуқуқ ҳимоячи Янгиободга келишга мажбур бўлди, чунки шаҳарда унинг ёнғин содир бўлган жойга кела оладиган қариндошлари йўқ. Тихонов “Фарғона” агентлигига қуйидагиларни айтиб берди:\n“Қўшниларнинг айтишича, эрталаб соат тўртда улар тутун ҳидини сезиб қолишди. Кўчага чиқиб, қўшни уй, яъни менинг уйим ёнаётганини кўриб қолишди. Деразадан аланга отилиб чиқар, том ёнганидан шифернинг қарсиллаган овози чиқарарди. Бошқача қилиб айтганда, уй эрталаб соат тўртда эмас, анча эртароқ ёна бошлаган”.\nЭрталаб соат бешга яқин ўт ўчирувчилар етиб келиб, ўз ишларини бошладилар. Бироқ резервуарларда сув етмагани боис, машина сув тўлдиргани кетишга мажбур бўлди. Шу вақт давомида уй ёнишда давом этаверди. Машина уй ортидан кириб, томнинг бир қисмини бузганидан сўнг ўтни ўчира олдилар.\nЎт ўқирувчилар ёнғин сабабини аниқлай олмадилар. Ёниб кетган материаллардан олинган намуналар экспертизага юборилди, унинг натижалари икки-уч ҳафтадан сўнг маълум бўлади.\nЭътиборга сазовор ери шундаки, мен ишлайдиган хонам ва унга туташган йўлакнинг бир қисми ёниб кетган, холос. Хона шунчалик қаттиқ ёнганки, шифт билан том қулаб тушган. Ёниб кетган хонадан туриб осмонни кузатса бўлади. Қолган хоналар ёнғиндан шикастланган бўлсада, очиқ аланга таъсирига тушиб қолгани йўқ.\nКомпьютерим, фото, видеоаппаратура, навигатор, автовидеорегистратор, уяли телефон ва бошқа нарсалар ёниб кетган. Иккинчи компьютерим, ноутбугим, сканер/притнер/ксерокс (учтаси биттада – три в одном) қаерда қолганини аниқлай олмадим, чунки бу жой ёнғин қолдиқлари остида қолиб кетганди.\nҲуқуқ ҳимоя бўйича барча ҳужжатлар, барча манзил ва алоқалар йўқ бўлиб кетди. Йиллар давомида тўпланган ҳуқуққа оид китобларим бутунлай ёниб кетди. Шахсий ҳужжатларим ҳам ёниб кетди. Киймларимнинг бир қисми ёниб кетди. Пулларим ёниб кетди.\nАрхивларим сақланаётган ҳар бири 1 террабайтли иккита ташқи дискларим изсиз йўқолди. Энг қимматли ҳуқуқий маълумотлар ўша дискларда сақланарди. Компьютеримда ва ноутбугимда ҳеч нарса сақламасликка одатланганман. Шунга қарамай, компьютер ва ноутбукдаги дискларимга нима бўлганини ҳам билмайман, улар ёнғин чиқиндилари остида қолиб кетишган.\nЁнғин чиқиндилари остидан металл қутичамни излаб топдим. Унинг ичида битта қаттиқ диск сақлардим. Бироқ, қутичанинг ичидан чиқмади. Ёниб кетган бўлса, қутичани ичида қолдиқлари қолиши керак эди. Иккинчи дискимни ҳам қолдирган еримдан топа олмадим, ҳолбуки унинг ёнида турган бошқа буюмлар чиқиндилар остидан топилди.\nУйдаги хоналарнинг бирида катта картон коробкада болалар меҳнати ва мажбурий меҳнатга қарши кураш бўйича ҳуқуқий справочниклардан юз нусхача бор эди, уларни мен тузиб тарқатиб юрардим. Ҳаммаси қонуний, уларда миллий қонунчилик меъёрларидан кўчирмалар ҳамда Халқаро меҳнат ташкилотининг Ўзбекистон томонидан ратификация қилинган конвенцияларидан олинган матнлар қўйилган. Мана шу справочникларнинг ҳаммаси йўқолди. Ёниб кетган бўлиши мумкин эмас, чунки бу хонага ёнғин кирмаган. Боз устига, справочниклар сақланаётган коробка бошқа аппарутараларнинг бўш коробкалари орасида турганди, уларга ҳеч нарса қилмаган ва милиция ходимлари коробкаларни қўшниларга сақлаб туришга беришган.\nҚўшниларимнинг айтишича, МФЙ вакиллари ёнғин содир бўлган куни ва эртасига уйда милиция бўлган. Гўё, ёниб кетган хонадаги ёнғин чиқиндилари остида мени жасадимни излашган эмиш, ўлиб қолмадими деган мақсадда. Ўйлашимча, справочникларни улар олиб кетишган.\nУй эшигини муҳрлаб қўйишган экан, қўшниларим ҳузурида очдим. Уларга менинг келганим тўғрисида ўт ўчириш хизматига хабардор қилиш тайинланган экан. Телефон қилиб айтишди.\nЎт ўчирувчилар тезда етиб келиб, протокол туздилар, менинг иштироким зарур бўлган барча керакли расмиятчиликларни бажардилар ва шундан сўнг адвокатим қаердалигини суриштирдилар. Буни эшитиб хушёр тортдим. Демак, уларни маъмурий иш қўзғатилгани ҳамда ангрен милицияси мени излаётгани ҳақида огоҳлантиришган, деган фикрга бордим.\nМаълум бўлишича, ангрен милицияси ёнғин содир бўлгани ҳақида биринчи куниёқ билган. Ангрен шаҳар ИИБ жиноят қидир бўлимига қўшниларимни кўрсатма олиш учун олиб боришган экан. 20 октябрдан сўнг адвокатим менга қарши қўзғатилган маъмурий иш бўйича икки марта милицияга борган, бироқ унга ёнғин ҳақида айтишмаган”.\nҚайд этамиз, расмийлар учун номақбул ҳуқуқ ҳимоячиларнинг хонадонларида “тасодифан” ёнғин чиқишлари ноёб ҳодиса эмас. Мисол учун, 2008 йилда номаълум кимсалар ҳуқуқ ҳимоячи Фарҳодхон Мухторов истиқомат қилаётган квартирага ўт қўймоқчи бўлган эдилар. Олдинроқ, 2002 йилда Елена Урлаеванинг квартираси эшигини ёндириб кетишганди.


Килиан Мбаппе «Реал»га ўтиш истагини билдирди » Футбол янгиликлари 2021\nGoal24.uz » Европа жамоалари » Франсия » Килиан Мбаппе «Реал»га ўтиш истагини билдирди\nКилиан Мбаппе «Реал»га ўтиш истагини билдирди\n«Пари Сен-Жермен» ҳужумчиси Килиан Мбаппе келажагини белгилаб олган.\nЭл Чирингуито манбаси маълумотига кўра, 21 ёшли француз футболчиси фаолиятини Мадриднинг «Реал» клубида давом эттиришни истамоқда.\nАввалроқ, Мбаппе «ПСЖ» раҳбариятини мавсум якунида клубдан кетмоқчилиги ҳақида огоҳлантиргани маълум бўлганди. Форвард фаолиятини Испания ёки Англияда давом эттиришни мўлжаллаётгани айтилганди.\nЎз навбатида Мундо Депортиво ушбу футболчи кейинги йил ёзида «Ливерпул»га ўтиши ҳақида хабар тарқатди. Мерсисайдликлар ҳужум учлиги вакиллари - Фирмино, Салоҳ ёки Манедан бири кетадиган тақдирда ушбу ёш футболчини сафга қўшиб олишни режалаштирган.\nУнга «Реал» ва «Ливерпул»дан ташқари «Барселона», «Манчестер Юнайтед» ва «Манчестер Сити» каби клублардан ҳам қизиқиш мавжуд.\nМбаппе «ПСЖ»га 2017 йил ёзида «Монако»дан ижара ҳуқуқи асосида ўтган. Бир йил ўтиб парижликлар клуби форвардни 180 млн евро эвазига сотиб олади. Ўтган мавсумда ушбу ҳужумчи Францийа чемпионатидаги 20 ўйинда майдонга тушиб, 18 гол урган ва 5 голга узатма берган. Унинг парижликлар билан шартномаси 2022 йилгача тузилган. У барча турнирлар доирасида жами 37 ўйинда майдонга тушган ва 30 гол уриб, 19 голга ҳаммуаллифлик қилган.


Ҳуқуқий онг ва маданиятни юксалтириш – давр талаби\nБиз қанчалик мукаммал қонунлар яратмайлик, қандай ислоҳотлар ўтказмайлик, агар фуқароларимизнинг ҳуқуқий билими, онги ва маданияти етарли бўлмаса, кутилган натижаларга эришиш мушкул бўлади.\nХалқимизда «Бола бошидан», «Бола азиз, одоби ундан азиз» деган пурмаъно нақллар бор. Бу нақллар асрлар синовидан ўтган ҳақиқатлардир. Шунинг учун ҳам аксар оилаларда фарзанд тарбиясига, унинг одоб-ахлоқига ҳали тили чиқмасидан эътибор берила бошланади.\nМасалан, уйга меҳмон келса, ўзимиз кўришиб, сўрашганимиздан кейин, ҳали ақлини танимаган боламизнинг қўлини кўксига қўйиб, унинг тилидан меҳмонга «Ассалому алайкум!» деймиз. Унга кейинроқ муомала, овқатланиш, кўча-кўйда юриш, кўпчилик ичида ўзини тутиш одобини ўргатамиз.\nҲаёт ҳуқуқий маданият алифбосини ҳам бола онгига эртароқ сингдира бориш кераклигини кўрсатмоқда. Чунки ҳуқуқий демократик давлат, фуқаролик жамияти талаби шундай. Давлатимиз раҳбари Шавкат Мирзиёев Ўзбекистон Республикаси Конституцияси қабул қилинганининг 27 йиллигига бағишланган тантанали маросимдаги маърузасида «Ҳуқуқий тарбияни мактабгача таълим тизимидан бошлашимиз, бу борадаги илк кўникмалар она алласи каби фарзандларимиз қалбидан умрбод жой олиши даркор», деб бежиз таъкидламади.\nКейинчалик ҳуқуқий таълим-тарбияни узлуксиз давом эттириш керак. Қонунларнинг қонуни бўлган Конституциямизни чуқур билмасдан туриб, ҳуқуқий онг ва ҳуқуқий маданиятни юксалтириш ҳақида гапириш ҳам мумкин эмас. Шу боис Президентимиз юқоридаги маърузасида умумтаълим мактаблари учун «Конституция алифбоси», «Конституция сабоқлари», «Конституция асослари» каби дарсликларни яратиш зарурлигини таъкидлади.\nАҳолининг ҳуқуқий билимини оширишда оммавий ахборот воситаларининг ўрни беқиёс. Фақат улар қонун ҳужжатларининг мазмун-моҳиятини, аҳамиятини, қонунчиликдаги янгиликларни тезкорлик билан, энг муҳими, содда тилда, қисқа, лўнда қилиб тушунтириб бориши керак. Негаки, бугунги кунда кўпчилик зерикарли мақолаларни ўқимайди, узундан-узоқ шарҳларни ўқишга эринади. Ундан кўра, олди-қочди хабарлар билан танишишни маъқул кўради.\nЛекин оддий одамлар ҳам бир ҳақиқатни ёдда тутишлари керак. Маърифатпарвар бобомиз Маҳмудхўжа Беҳбудийнинг ўтган аср бошларида айтган «Ҳақ олинур, берилмас» деган гаплари бугунги кунда ҳам ўз аҳамиятини йўқотгани йўқ. Яъни, ҳақ-ҳуқуқларингиз қонун ҳужжатларида мустаҳкамлаб қўйилгани билан, ҳамма идоралар вакиллари ҳам уларни сизга қўшқўллаб тутқазиб қўявермайди. «Бола йиғламаса, она сут бермас» деганларидек, жойи келганда, ҳақ-ҳуқуқингизни талаб қилишингиз ҳам лозим. Бунинг учун эса тегишли қонун ҳужжатларини билишингиз керак.\nАйни пайтда медалнинг иккинчи томони ҳам борлигини эсдан чиқариб қўймайлик. Мурожаатларга эътибор кучайганидан фойдаланиб, шу кунларда айрим инсофсиз одамлар ҳаққи бўлмаган нарсаларни ҳам талаб қилиб оляпти. Лекин мажбуриятларига келганда, унутиб қўймоқда. Баъзилари эса бошқаларнинг ҳақ-ҳуқуқларини бузишгача боряпти. Ўз вазифасини бажараётган ички ишлар органлари ходимларини ҳақорат қилаётган, уларнинг қонуний талабларини бажармаётгани етмагандай, бодикамераларини, погонларини юлиб олаётган, ҳатто осойишталик посбонларига қўл кўтаришгача бораётганлар учраб турибди. Ёки мажбурий ижро бюроси ходимларини, «Тез ёрдам» шифокорларини калтаклаётганларнинг қилмишини яна қандай изоҳлаш мумкин?\nШу ўринда яна бир ҳақиқатни очиқ тан олиш керак. Ички ишлар органларининг айрим ходимлари ўзларининг ҳуқуқ ва мажбуриятларини, қонун, бошқа норматив-ҳуқуқий ҳужжатлар талабларини яхши билмайди. Шунинг учун баъзи ҳолларда вазиятдан чиқа олмай қолишяпти. Уларнинг бошқалардан калтак ейишлари обрўларини туширади. Оддий одамларнинг хаёлидан «Ўзини ҳимоя қила олмаяпти, бизларни қандай ҳимоя қила олади?» деган ўй ўтиши табиий ҳол. Ҳуқуқ-тартибот органлари ходимлари ўзларини, қолаверса, фуқароларни зўравонлардан ҳимоя қилиш учун қонун доирасида ваколатларидан фойдаланишдан чўчимаслиги керак.\nПрезидентимиз Олий Мажлисга Мурожаатномасида «Ислоҳотларнинг амалий натижадорлигини оширишда, жойларда янги ташаббусларни илгари суришда аҳолимизнинг янада фаолроқ, янада ташаббускор бўлишига эришмоғимиз лозим», деди. Хўш, ҳамюртларимиз қачон фаол, ташаббускор бўлади? Қачонки ҳуқуқий онги ва ҳуқуқий маданияти юксак, виждони уйғоқ бўлса, юраги юрт дарди, ташвиши билан ёнса.\nЯна шу Мурожаатномада давлатимиз раҳбари ички ишлар идоралари ҳали халқчил тузилмага, фуқароларнинг чинакам ҳимоячисига айлана олмаганини афсус билан қайд этди. Ҳақли савол туғилади: «Нега тизимда жиддий ислоҳотлар амалга оширилаётганига қарамай, кўзланган натижага охиригача эришилмаяпти?» Чунки ҳамма ходимларни ҳам ўзини ислоҳ қиляпти, дея олмаймиз. Киши ўзини ислоҳ қилмас экан, ҳар қанча ислоҳотлар ўтказилмасин, ташкилий ўзгаришлар қилинмасин, пировард натижага эришиш мушкул.\nХўш, ходим қачон ўзини ислоҳ қила олади? Қачонки замон талабларидан келиб чиқиб, ҳуқуқ ва мажбуриятларини чуқур англаб етса, зиммасидаги вазифаларни, масъулиятни юракдан ҳис этса. Ҳуқуқий онг ва ҳуқуқий маданиятни юксалтириш давр талаби эканлигининг долзарблиги, мазмун-моҳияти ҳам шунда.


15:52Olamsport: Ўзбекистонлик спортчидан допинг топилди, Нурмагомедов Конорга қарши жангдан сўнг нимани истаганини айтди 0 15:51Футзал. Биринчи финал. "Пахтакор" - АГМК 1:6 0 15:35Чемпионлар лигаси 1/8 финал босқичига қуръа ташлаш маросими 14 15:28Мухлисларимиз Ўзбекистон олимпия терма жамоасини ажойиб тарзда кузатиб қўйишди 3 15:25Карикатура: Куртуа ва Бензема Зидан қутқарди 2 15:16Баҳодир Аҳмедов Осиё чемпионатидаги рақибларимиз, Мендез билан эҳтимолий тўқнашув ҳамда таркиб ҳақида 1 15:10ПСВ Марк ван Боммелни истеъфога чиқарди 0 14:45Юнгберг "Арсенал"дан янги бош мураббийни тезроқ олиб келишни сўради 2 14:39Куртуа гол уриши мумкин эди, "Реал" айнан у туфайли мағлубиятдан қутилиб қолди 6 14:20Спортчилар ижтимоий тармоқларда 0 14:20АПЛнинг янгиланган рейтинги. Энг қиммат футболчилар (1-10) 15 14:14Уммон терма жамоаси бош мураббийи истеъфога чиқарилди 3 14:03Чемпионлар лигаси. Championat.asia ижодкорлари қуръа учун ўз тахминларини билдиришди 16 13:54"Локомотив"дан Суперлига-2019 якунлари. Ким қанча ўйнади? 0 13:44Карикатура: "Норвич" жорий мавсум "Сити"лардан очко тортиб олди 4\nФутзал. Биринчи финал. "Пахтакор" - АГМК 1:6 0\nМухлисларимиз Ўзбекистон олимпия терма жамоасини ажойиб тарзда кузатиб қўйишди 3\nКарим Бензема: "Умид қиламизки, "Барселона"ни мағлубиятга учратамиз" 67


Мустақиллик куни муборак булсин!\nXorijiy sarmoyalarni jalb qilish agentligi xodimlari sizni O'zbekiston Respublikasi Mustaqillik kuni bilan samimiy tabriklaydi!\nSizga sihat -salomatlik, oilaviy baxt va barcha ishlaringizda omad tilaymiz!\nСоҳада амалга оширилаётган инвестиция лойиҳалари кўлами ва уларнинг сифатини яхшилаш масалалари\nЙилда ичимлик суви таъминоти ва канализация тизимини ривожлантириш, 22 умумий инвестиция лойиҳаларини АҚШ $ 2.35 миллиард сўмлик, халқаро молия институтлари (халқаро молиявий институтлар) иштирокида амалга оширилмоқда. Бу 22 та лойиҳа қуйидаги манбалар ҳисобидан молиялаштирилади : - 972,9 млн. АҚШ доллари (83,9%) - ХФИ маблағлари; - 377,6 млн АҚШ доллари (16,1%) - давлат бюджети маблағлари.\n2021 йилдаги Инвестиция дастурига кўра, 22 лойиҳада 201,3 миллион АҚШ доллари миқдоридаги инвестицияларни ривожлантириш кўзда тутилган . Жорий йилнинг январ-июл ойларида халқаро молия институтларининг 82,5 миллион АҚШ доллари миқдоридаги кредитлари ўзлаштирилди .\nАжратилган кредитларнинг асосий қисми Осиё тараққиёт банки (жами 36,3 фоизи), Жаҳон банки (35,1 фоиз), Ислом тараққиёт банки (19,4 фоиз), устига тушади Саудия тараққиёт жамғармаси (4,7 фоиз). ), ОПEК жамғармаси (3,4 фоиз). Ўзлаштирилган кредит маблағларининг асосий қисми Бухоро вилоятига (23,8 млн. АҚШ доллари), Тошкент вилоятига (19,2 млн. АҚШ доллари), Сирдарё вилоятига (16,0 млн. АҚШ доллари), Самарқанд вилоятига (11,2 млн. АҚШ доллари) тўғри келади. ), Жиззах вилояти (9,0 млн. АҚШ доллари) ва Қорақалпоғистон Республикаси (1,7 млн. АҚШ доллари).\nБу маблаг ъ сарфланади қурилиш ва монтаж ишлари, ускуналар ва жиҳозлар сотиб олиш, консалтинг хизматлари ва бошқа мақсадларда таъминлаш учун. Шу билан бирга, бугунги кунга келиб, ичимлик суви таъминоти ва канализация тизимини янада ривожлантириш соҳасида ХФТ маблағларини жалб қилиш орқали умумий қиймати 2,1 миллиард АҚШ доллари бўлган 23 та истиқболли лойиҳа бўйича ишлар олиб борилмоқда.\nАйни пайтда дизайн ва лойиҳа ҳужжатларини ишлаб чиқиш, ишлаб чиқилган ҳужжатларни тасдиқлаш ва келишиш бўйича ишлар олиб борилмоқда.\nДавлат активларини бошқариш агентлиги “Coca-Cola Ichimligi Uzbekiston, Ltd” МЧЖ устав капиталидаги 57,118% улушини сотиш бўйича келишувга эришди\nДавлат активларини бошқариш агентлиги “Coca-Cola Ichimligi Uzbekiston, Ltd” МЧЖ устав капиталидаги 57,118 % улушини “Cоcа-Cоlа İçеcек А.Ş.” компаниялар гуруҳига сотиш бўйича келишувга эришди\nЎзбекистон Республикаси Давлат активларини бошқариш агентлиги “Coca-Cola Ichimligi Uzbekiston, Ltd” МЧЖ (Компания) устав капиталидаги 57,118 % давлат улушини “Cоcа-Cола İçеcек А.Ş.” (CCI) компаниялар гуруҳига, унга тўлиқлигича қарашли бўлган “CCI International Holland B.V.” шўъба корхонаси орқали 252,28 миллион АҚШ долларига сотиш (Битим) бўйича келишувга эришилганлигини маълум қилади.\nБитим Давлат мулкини сотишда тендер савдоларини ўтказиш бўйича Давлат комиссияси томонидан маъқулланган. Битимни якунлаш жараёни тартибга солувчи органлар томонидан бериладиган муайян рухсатлар олинишини талаб қилади.\nМазкур битим халқаро амалиётда қабул қилинган ва Ўзбекистон Республикаси қонунчилиги талабларидан келиб чиқиб, Ўзбекистон Республикаси Президентининг 2020 йил 27 октябрдаги ПФ–6096-сон Фармонига асосан, оммавий ошкора сотув жараёни шаклида ташкил этилди.\nДавлат улушининг мазкур сотув жараёни “Rothschild & Co” Агентликнинг молиявий маслаҳатчиси, Dentons эса юридик маслаҳатчиси сифатидаги иштирокида амалга оширилди.\nЎзбекистоннинг олтиндан ташқари экспорти қарийб 27 фоизга ўсди\nОлтинни ҳисобга олмаганда экспорт ҳажми йилнинг биринчи тўрт ойида 26,7 фоизга ўсди ва умумий экспорт олтин сотилмаганлиги сабабли 19,1 фоизга камайди.\nЎз навбатида, импорт ҳажми ўтган йил якуни натижаларига нисбатан 7 фоизга ўсди. Бироқ тўрт ой ичида хизматлар импорти 27,1 фоизга камайди. Ўзбекистондан хизматлар экспорти ҳам 13,2 фоизга камайди.\nТашқи савдо айланмасининг умумий ҳажмидан экспорт улуши 3 миллиард 482 млн. АҚШ долларини ташкил этди (2020 йил январ-апрелга нисбатан 19,1 фоизга пасайиш қайд этилди), импорт эса 6 млрд. 840 млн. доллардан ошди (ўсиш 7,0 фоиз). Натижада ташқи савдо дефицити 3 млрд. 358,4 млн. долларга етди.\n(Русский) Сотрудничество продолжается: GMFR Global group заинтересована реализовывать проекты в Узбекистане\nSorry, this entry is only available in "Ruscha" and "Ingliz (Amerika)".\nThe Economist нашри Ўзбекистонни йил мамлакати деб эътироф этди\nБуюк Британиянинг The Economist ҳафталик журнали Ўзбекистонни «Йил давлати» сифатида эътироф этди.\nБу йил танловни амалга ошириш жуда қийин кечди, мамлакатда йил давомида эришилган демократик ютуқлар унинг келажакда тараққиёт йўлидан қайтмаслигини кафолатламайди, дейилади мақолада.\nМақолада айтилишича, бундан уч йил олдин эркаклар, аёллар ва болалардан иборат «қўшинлар» пахта далаларига мажбурий меҳнатга жалб этилган, мамлакатнинг ўзи эса «қаттиққўл ва компетенцияга эга бўлмаган ёпиқ жамият» бўлган.\n2018 йили Давлат хавфсизлиги хизматининг раҳбари истеъфога чиқарилиши билан мамлакатда бир қатор ислоҳотлар амалга оширилгани ҳам қайд этилган.\n«Ҳукумат сезиларли даражада мажбурий меҳнатни бас қилди. Мудҳиш номи билан танилган қамоқхона ёпилди. Хорижлик журналистлар мамлакатга киритилмоқда. Амалдорларга ўз бизнесини ривожлантириш тақиқланди. Давлат иқтисодиётини қуриш учун хорижлик технократлар таклиф этилмоқда», дейилади The Economist мақоласида.\n(Русский) При президенте Узбекистана создан Совет иностранных инвесторов\n2019 йил 1-2-ноябр кунлари Нукусда «Invest in Karakalpakstan» форуми бўлиб ўтади\nЖорий йилнинг 1-2-ноябр кунлари Нукус шаҳрида Инвестициялар ва ташқи савдо вазирлиги, Жокарги Кенес ва Қорақалпоғистон Республикаси Вазирлар Кенгаши томонидан ташкил этилган «Invest in Karakalpakstan»халқаро инвестиция форуми бўлиб ўтади.\nФорумнинг мақсади - инвестиция фаолиятини активлаштириш, бизнес алоқалари учун самарали платформани шакллантириш ва Қорақалпоғистонга инвестицияларни жалб этиш масалаларини муҳокама қилиш.\nФорумнинг асосий вазифалари:\n- инвестицион потенциал ҳақида ғояларни шакллантириш;\n- янги лойиҳаларни молиялаштиришнинг ҳақиқий манбаларини кўриб чиқиш;\n- инвестиция лойиҳаларини амалга ошириш механизмларини ўрганиш;\n- бизнес алоқаларини ўрнатиш учун манфаатдор томонларни жалб қилиш;\n- инвестиция лойиҳаларининг тақдимоти.\nФорумда 200та дан ортиқ чет эллик меҳмонлар иштирок этади – ҳукумат делегациялар ва бизнес вакилларини 40та дан ортиқ давлатлар Хитой, Россия Федерацияси, Корея Республикаси, Қозоғистон, Англия, Япония, Бангладеш, Полша, Германия каби тўплайди.\nИкки кун давом этадиган форум иштирокчиларга қизиқиш ва йўналишлар бўйича республикадаги ҳамкорлик объектлари нуқтаи назаридан энг муҳим ва истиқболли ташриф буюриш, иқтисодий ва туристик салоҳият билан танишиш имконини беради. У нафақат мунозаралар, тақдимотлар, кўргазмалар, балки кенг маданий дастурларни ҳам таклиф этади.\nФорум ўтказиладиган жойда маҳаллий ишлаб чиқарувчиларнинг кўргазма ярмаркаси ишлайди. Форум иштирокчилари учун биринчи марта Қорақалпоғистоннинг тарихий ва маданий ёдгорликларига экскурсиялар ташкил этилади.\nНатижада хорижий инвесторлар билан шартномалар имзоланиши режалаштирилган.\n(Русский) Чешская Республика заинтересована в укреплении сотрудничества с Узбекистаном\nSorry, this entry is only available in "Ruscha".\n(Русский) Итальянская IMER GROUP внедрит инновационные технологии производства ЖБИ в кластере стройматериалов «АХАНГАРАНЦЕМЕНТА»\n(Русский) Узбекистан-Беларусь: спрос и предложения предпринимателей\n[su_spoiler title="В Ташкенте проходит Узбекско-Испанский форум «Многостороннее партнёрство»"]«Сейчас самое лучшее время для начала бизнеса в Узбекистане, — отметил Лазиз Кудратов, первый заместитель Государственного комитета Республики Узбекистан, выступая на открытии узбекско-испанского форума – Привлечение иностранных инвестиций и создание благоприятного инвестиционного климата является одним из приоритетов проводимых широкомасштабных реформ.[/su_spoiler]\n[playlist type="video" ids="291"]


Криштиану Роналду ҳақида сиз билган ва билмаган фактлар » Ўзбекистон янгиликлари – Zamin.uz\n21-01-2015 | 22:56\nZAMIN.UZ / Спорт / 21 Январ 2015 года854\nПортугалия термаси ва “Реал” ҳужумчиси Криштиану Роналду кутилганидек 2014-йил якунлари бўйича “Олтин тўп” совринини қўлга киритди. Қуйида лауреатнинг таржимаи ҳолидан қизиқарли фактларни келтириб ўтамиз.Юлдузнинг болалиги— Оиладаги тўртинчи фарзандга унинг ота-онаси келишган ҳолда исм танлашган. Онаси ўғлига Криштиану деб исм қўйган бўлса, отаси - Рональд Рейган шарафига уни Роналду деб атаган экан. Отаси қирқинчи АҚШ президентининг сиёсий фаолиятига эмас, балки уни айнан Голливуддаги ижодий фаолиятига тан берганини кўп бора такрорлайди. — Ундаги ҳиссиётларга тез берилиб кетиш болалигиданоқ билиниб турарди. Онасининг эслашича, тенгқурлари Роналдуга “бақироқ” ва “митти асалари” деб лақаб қўйишган. Биринчи лақаб унинг жамоадошларининг ҳар бир ҳаракатини муҳокама қилиб қичқиришлари ва оддий хато учун ҳам бақириб йиғлайвериши учун қўйилган бўлса, иккинчисиги– меҳнаткашлиги, тинимсиз рақибларни довдиратиш учун амалга оширадиган турли финтлари сабаб эришган.— Криштианунинг “Спортинг”даги илк мураббийи Паулу Кардозунинг айтишича, у ўн бир ёшлигидаёқ такрорланмас жиҳатларни намоён эта бошлаган бўлиб, мунтазам равишда икки-уч рақибларни алдаб ўта оларди. Мутахассис, ўйиндан сўнг барча болакайлар унинг атрофига йиғилиб олишларига алоҳида урғу бериб ўтади. Чунки, Криштиану ҳар доим бошқалардан ажралиб турган.— Роналду ўсмирлик чоғида ўзи учун финтларни ўзлаштиришга алоҳида услуб ўйлаб топади. У спорт залида ҳар икки оёғига алоҳида оғир юк бериб, шундан сўнг дриблинг билан шуғулланарди. Португалиялик футболчи бу усул техникани ривожлантиришга катта ёрдам беради де ҳисоблар эди. Чунки, оғир машғулотдан сўнг оддий ҳолатда югуриш жуда осон бўлар эди-да. — 15 ёшида Криштиану юрак жарроҳлигини бошдан ўтказган. Тахикардия унинг профессионал фаолиятига нуқта қўйиши мумкин эди, лекин, “Спортинг” клуби врачларининг ўз вақтида қилган муолажалари фойда берди. “Ливерпуль” ва “Ювентус”ни четлаб ўтиш“Ливерпуль” нинг 2000-йиллардаги франциялик мураббийи Жерар Улье ўз интервьюларидан бирида португалиялик иқтидорни Алекс Фергюссондан аввалроқ пайқаганини айтади. Лекин унинг жамоаси таркибдаги муҳитни бузиб ёш футболчига у даражадаги катта маош бера олмаслигини билдирган экан. Роналду юлдузи А Сериясида порлаши ҳам мумкин эди. “Ювентус”нинг собиқ бош директори Лучано Моджи 2003-йилнинг ёзида португалиялик футболчининг Туринга келишига бир баҳя қолганини айтади. Ўшанда, “Юве” ва “Спортинг” бартер асосида ўйинчи алиштирмоқчи бўлишади, лекин келишув якунланай деганда - чилилик Марсело Салас ўз фаолиятини “Ривер Плейт”да давом эттиришини билдирган. “Кекса Синьора” эса Криштиануни тўла ҳолдаги трансферини сотиб олишни истамаган экан. Аммо, “Манчестер Юнайтед” клуби ўз тарихидаги илк португалиялик футболчи бўлган 18 ёшли Роналдуга 12 млн, фунт тўлашга уялмади. Криштиану “Жозе Алваладе” стадионини очилиш маросими муносабати билан “Спортинг”га қарши ўтказилган ўртоқлик учрашувида “қизил иблислар”ни мафтун қилиб бўлган эди. Фергюсонни эслашича, ўша ўйиндан бир неча кундан сўнг, жуда кўп шогирдларидан иборат делегация унинг олдига келиб - “ўша ғалати йигит” билан шартнома имзолашни илтимос қилишган.7 рақами2003 – йили Роналду “Манчестер Юнайтед” ўйинчисига айланади. Фергюсон янги футболчига клубнинг Брайан Робсон, Жорж Бэст, Эрик Кантона, Дэвид Бэкхем ва бошқа афсоналари тўп сурган еттинчи рақамни бериш керак, деб туриб олади. Шотландиялик мураббийнинг фикрича, “қизил иблислар” учун алоҳида деб аталадиган рақам ёш футболчининг ўзини етакчи сифатида қабул қилишига туртки бўлиши керак эди. Криштиану эса, аввалига “Спортинг” сафида ўйнаган 28 рақамини беришларини сўрайди.Чунки, у жамоага келибоқ бу даражадаги маъсулият эгаси бўлиб қолишни истамаган. Бош мураббий ўз айтганини қилди. Кейинчалик Мадриднинг “Реал” клубидан афсонавий Рауль кетганидан сўнг еттинчи рақамни ўзи сўраб олган.Ҳайрия ишлариЎз мақсади йўлида ҳайрия ишларини бажариш - Роналдунинг ажралмас фазилатидир. Ҳаммаси, унинг 2004-йилда телевизор орқали табиий офат туфайли ўз оиласини йўқотган болакайни Португалия термаси еттинчи рақамли кийимида кўрганидан сўнг бошланди. Криштиану фалокат бўлган жойга учиб бориб жабрланганларга моддий ёрдам берди ва шундан буён ҳайрия ишлари билан мунтазам шуғулланиб келади. 2012-йили Роналду ҳайрия аукционига ўз “Олтин бутса” совринини қўяди. Соврин 1,5 миллион еврога сотилгач, барча маблағни урушдан жабр кўрган фаластинлик болаларга жўнатади. Ўз ташқи кўринишига алоҳида эътибор қаратадиган Роналду донорлик қилиш мақсадида баданига татуировка ҳам чиздирмаган.Манба: interfutbol.uz / Stadion.uz\nЎқишни тавсия қиламиз Криштиану Роналду: «Иринага бахт тилайман»


Адаб аҳлининг бир асрлик бешиги » O'zMU\nO'zMU » Yangiliklar » Адаб аҳлининг бир асрлик бешиги\n11-04-2018, 10:29 | Ko'rishlar soni: 99 |\nБахтли бўлар эдим, дорилфунуним.\nЎзбекистон Қаҳрамони, Ўзбекистон халқ шоири Эркин Воҳидовнинг машҳур “Дорилфунунга” сарлавҳали шеъри ҳам мўътабар даргоҳимизга муносиб туҳфадир:\nУстозларим орасида Абдураҳмон Ҳамроевнинг ўрни айрича эди. Бу киши Навоий ролини ўйнаган машҳур актёр Раззоқ Ҳамроевнинг акаси эди. Жуда ҳам ширали ва таъсирли овоз билан маъруза ўқир эди. Бироқ шўро мафкурачилари бу кишини анча қийнагани ёдимда. Буларнинг ҳаммасини кейинчалик мен, юқорида айтганимдек, "Уч илдиз" романида баҳоли қудрат кўрсатишга ҳаракат қилганман. Романда профессор Абдураҳмон Тошев иғвогарлар томонидан факультетдан қувилган. У киши раҳматлик Ойбек акани ҳам ёдга солади. Бу улуғ адибнинг ҳаётида ҳам шунга ўхшаш воқеалар юз бергани сир эмас. Ойбек аканинг насаблари Тошмуҳаммад эди-ку!\n"Қўшчинор" романини ёзгани учун раҳматли домламиз Абдулла Қаҳҳорга жуда адолатсиз ҳужумлар бўлган. У киши юрак хасталигига учраб, бир аҳволда ётганида борганман. Романда бу воқеани Темир Акбаров деган тарихчи домла тимсолида кўрсатганман.\n"Уч илдиз"нинг асосий қаҳрамонлари – бизнинг авлодга мансуб ёшлар, аниқроғи, шу университетимиз талабалари эди! Адолатпарвар, инсонпарвар руҳда ҳаётга кириб келаётган ёш зиёлиларни қўлимдан келганча ўзимизнинг авлод мисолида кўрсатишга ҳаракат қилганман. "Уч илдиз" номининг замирида учта маънавий илдиз ётибди: пухта билим олиш; инсонийлик – одамийлик касб этиш; шахсий ҳаётда камолотга эришиш, муҳаббатга асосланган оила қуриш. Ўйлайманки, жонажон университетимизнинг бугунги талабалари ҳам ҳаётга ана шундай катта-катта маънавий илдизлар отишга интилмоқдалар”.


Тошкент вилоят кенгаши раиси сайланди | Ўзбекистон Халқ демократик партияси\nТошкент вилоят кенгаши раиси сайланди\n2021-03-16 19:03:11 2213\nБугун Ўзбекистон Халқ демократик партияси Тошкент вилоят кенгашининг пленуми бўлиб ўтди. Унда партия ташкилоти ва депутатлик бирлашмаларининг фаолияти танқидий таҳлил қилинди.\nҲудудда электорат манфаатларини ҳимоя қилиш, маҳаллий ҳокимлик идоралари фаолияти устидан депутатлик ва жамоатчилик назоратини ўрнатиш, мурожаатларни ҳал этиш борасидаги кўрсаткичларни яхшилаш кераклиги ҳақида фаоллар ва депутатларнинг фикр-мулоҳазалари тингланди.\nПленумда ташкилий масала ҳам кўриб чиқилди. Умаралиев Акмалжон Акбаралиевич Халқ демократик партияси Тошкент вилоят кенгаши раиси вазифасига сайланди.\nАкмалжон Умаралиев 1974 йилда Оҳангарон туманида туғилган. Тошкент давлат техника университети ҳамда Тошкент давлат иқтисодиёт университетини тамомлаган.\nТурли йилларда Ўзбекистон Халқ демократик партияси “Истиқбол” ёшлар қаноти етакчиси, Республика Маънавият тарғибот маркази Тошкент вилояти бўлими раҳбари, Ўзбекистон металлургия ва машинасозлик саноати тармоқлари ходимлари касаба уюшмаси республика кенгаши раиси ўринбосари вазифаларида самарали меҳнат қилган.\nА.Умаралиев 2015-2019 йилларда Ўзбекистон Республикаси Олий Мажлиси Қонунчилик палатаси депутатлигига сайланган, Халқ демократик партияси фракцияси аъзоси бўлган.\n2020 йилдан Тошкент вилояти ҳокимининг ёшлар сиёсати, ижтимоий ривожлантириш ва маънавий-маърифий ишлар бўйича ўринбосари вазифасини бажарган.\nПленумда Халқ демократик партияси Марказий Кенгаши раиси, Олий Мажлис Қонунчилик палатасидаги партия фракцияси раҳбари Улуғбек Иноятов иштирок этиб, вилоят партия ташкилоти ва депутатлик бирлашмаларининг долзарб вазифалари ҳақида сўз юритди.


Fergana.uz - Шуҳрат Ғаниев: Фарғонача лутф, самимият, меҳнатсеварликни ортиқча таърифлашга ҳожат йўқ amCharts examples\nШуҳрат Ғаниев: Фарғонача лутф, самимият, меҳнатсеварликни ортиқча таърифлашга ҳожат йўқ\n2020-01-03 17:50:33 191\n"Фарғона деганда, биз аввало Қубо – ҳозирги Қува, Марғилон, Қўқон каби кўҳна цивилизация масканларига, бой тарих ва маданиятга эга қадимий ва гўзал бир ўлкани кўз олдимизга келтирамиз. Кўҳна Фарғона замини жаҳон илм-фани ва маданиятига Аҳмад Фарғоний, Бурҳонуддин Марғиноний, Заҳириддин Муҳаммад Бобур, Бобораҳим Машраб, Амирий ва Нодирабегим, Жаҳон отин Увайсий, Мавлоно Муқимий, Зокиржон Фурқат каби ўнлаб мутафаккир зотларни, улуғ шоир ва адибларни, Қодиржон Ҳайдаров сингари машҳур ҳунар усталарини етказиб бергани билан ҳар қанча фахрлансак арзийди".\nФарғона вилояти 1938 йил 15 январда ташкил этилган. Республиканинг Шарқида, Фарғона водийсининг жанубида жойлашган. Шимолдан Наманган, Андижон вилоятлари, жануб ва шарқдан Қирғизистон, ғарбдан Тожикистон Республикалари билан чегарадош. Фарғонада 3 миллион 800 мингга яқин аҳоли истиқомат қилади. Вилоятда 4 та шаҳар – Фарғона, Марғилон, Қўқон ва Қувасой ҳамда 15 та туман мавжуд.\n– Шуҳрат Мадаминович, вилоят ҳокими сифатида 2019 йилдаги фаолиятингиздан нечоғлиқ қониқиш ҳосил қилдингиз? Нималар кўпроқ сизни ташвишга солади? Ҳар бир вилоятнинг ўзига хос бренди бор. Сизнингча, Фарғона қайси жиҳатлари билан бошқа вилоятларга намуна бўла олади?\n– Албатта йил бошида амалга ошириладиган энг муҳим устувор вазифалар белгилаб олинади. 2019 йил – Фаол инвестициялар ва ижтимоий ривожланиш йилида ҳам вилоятимизда кўплаб соҳаларда кўзланган режа ва мақсадларимизга эриша олдик. Муҳтарам Президентимиз ташаббуси билан белгиланган ҳаётбахш дастурлар ижроси тўлиқ таъминланди. Фарғона вилоятини ижтимоий-иқтисодий ривожлантириш бўйича Ўзбекистон Республикаси Президенти ва Вазирлар Маҳкамаси томонидан вилоятга тааллуқли 14 та ҳужжат қабул қилинди.\nАҳоли фаровонлигини юксалтириш, ҳудудларни обод қилиш йўлида изчил саъй-ҳаракатлар олиб борилди. Вилоятдаги 3 миллион 800 минг аҳоли, хусусан, меҳнатга лаёқатлиларнинг даромад кўрсаткичлари оширилишига эришилди. Саноат маҳсулотлари ҳажми 107 фоизга, савдо ва хизмат кўрсатиш соҳаси қарийб 120 фоизга, капитал қурилиш 118 фоизга ва бошқа муҳим йўналишлар ҳам ижобий сальдони берадиган кўрсаткичларга эришилиши таъминланди. Фарғона вилоятини ижтимоий-иқтисодий ривожлантириш дастури доирасида саноат ва хизмат кўрсатиш, қишлоқ хўжалиги йўналишларида 2019 йил 1 декабрь ҳолатига 2,5 триллион сўмлик 413 та лойиҳалар фойдаланишга топширилиб, уларда 7 минг 200 та янги иш ўринлари яратилди. Қишлоқ хўжалиги тармоқлари хусусан, пахта ва ғалладан якунланган йилда юқори ҳосил олинди. Дастлабки ҳисоб-китобларга қараганда, бу йил вилоятда пахта хом ашёсидан олинадиган даромаднинг ўзи 350 миллиард сўмни ташкил этмоқда.\nБу ютуқлар ўзимизники. Аммо бу натижалар бизни қониқтиргани йўқ. Фарғона вилояти улкан салоҳиятга эга бўлиб, уни тўлиқ ишга солиш учун ҳали жуда кўплаб ишларни амалга оширишимиз керак. Хусусан, Сўх, Қўштепа туманларида экспорт кўрсаткичлари, инвестицияни жалб этиш ҳали ҳам паст даражада. Тадбиркорликни янада ривожлантириш ва қўллаб-қувватлаш учун барча амалий чораларни кўриш зарур.\nФарғона иқтисодий салоҳияти, миллий ҳунармандчилиги, санъати ва адабий муҳити билан нафақат юртимизда, балки дунёда ҳам машҳур. Фарғона бренди бўла оладиган жиҳатларни янада кўпайтириш олдимизда турган муҳим вазифадир. Ўтган йилда Марғилон, Қўқон шаҳарларида “Буюк Ипак йўли” халқаро фольклор-этнографик, Халқаро ҳунармандчилик фестивали юқори савияда ташкил этилди. Унда дунёнинг 80 ортиқ мамлакати вакиллари иштирок этди. Ўзбекистон Республикаси Президенти Шавкат Мирзиёев қатнашгани ва ҳунармандларга йўллаган табриги фестивалга кўтаринки руҳ бахш этди.\nҚайси бир соҳани олмайлик, бу ерда ўзига хос хусусиятлар намоён бўлади. Фарғонача лутф, самимият, меҳнатсеварликни ортиқча таърифлашга ҳожат йўқ. “Фарғона мактаби”, “Фарғона тажрибаси” деган иборалар ҳам бежизга айтилмайди.\n– Вилоятнинг инвестициявий салоҳияти юқори. 2019 йилда мазкур йўналишда қандай ишлар бажарилди? Йирик лойиҳаларнинг барчаси ишга туширилдими?\n– Дарҳақиқат, Фарғона – Марказий Осиёнинг гавҳари, йирик индустриал ва маданий марказлардан бири саналади. Фарғона вилояти ер ости ва ер усти табиий бойликлари, мўътадил иқлими билан ажралиб туради.\nҲудудда кон-металлургия, кимё, энергетика, нефт-газ, машинасозлик ва қурилиш материаллари тармоқларининг энг йирик саноат корхоналари фаолият олиб бормоқда. Нефть, уран, гранит, мармар, гипс каби ўндан ортиқ ноёб табиий қазилмалари билан машҳур. 1,2 миллион тонна нефть маҳсулотларини қайта ишлаб, 351,4 минг тонна турли кимёвий маҳсулотлар ва минерал ўғитлар, карбамид, селитра, суперфосфат етказиб берилди.\nШу билан бирга, вилоят тўқимачилик, тикув-трикотаж, мато ишлаб чиқариш саноатида ҳам етакчи ўринни эгаллайди. Вилоятдаги боғлар, полиз экинлари, узумчилик, картошкачилик, бошоқли экинлар, сабзавотчиликка алоҳида аҳамият қаратиб келинмоқда.\nБуларнинг барчаси вилоятнинг улкан инвестиция салоҳияти ва жозибадорлигини билдиради.\nМуҳтарам Юртбошимизнинг ўтган йил май ойида Фарғонага ташрифлари давомида вилоятда 2019 йилнинг май ойидан 2020 йилнинг май ойигача хорижий инвестицияни жалб этишни кескин ошириш ва саноатни ривожлантириш бўйича “Зарбдор йиллик” эълон қилиниб, унга тўғридан-тўғри инвестициялар киритиш борасидаги вазифалар белгилаб олинди.\nВилоят ҳокимлиги делегациясининг Жанубий Корея, Хитой, Россия, Латвия, Беларусь каби давлатларга хизмат сафарлари уюштирилиб, иқтисодиёт тармоқларини ривожлантириш борасидаги 30 дан ортиқ инвестиция лойиҳаларини амалга ошириш бўйича келишувларга эришилди ва бугунги кунда улар ўз самарасини бермоқда. Хусусан, вилоятда хорижий инвестицияларни ўзлаштириш кўрсаткичларига назар солсак, ўтган 3 йил давомида бу рақамлар 10 баробарга ўсиб, 2019 йил якунида 350 миллион доллардан ортди. 2019 йилнинг ўзида 126 та хорижий инвестиция иштирокидаги корхоналар ташкил этилиб, уларнинг сони 409 тага етди ёки ўтган йилга нисбатан 1,5 мартага ортди.\nФарғона вилояти билан Жанубий Кореянинг Инчхон, Гванжу, Россиянинг Вологда, Пермь, Оренбург, Уфа, Беларуснинг Гомель, Латвиянинг Рига, Хитойнинг Хубей, Шаньси, қўшни давлатлардан Тожикистоннинг Сўғд, Қирғизистоннинг Баткен вилоятлари ўртасида яқин иқтисодий ҳамкорлик ва дўстона алоқалар йўлга қўйилди.\n2019 йилнинг август ойида вилоятнинг инвестиция салоҳиятига бағишланган “Фарғона – Халқаро инвестиция форуми” ўтказилди ва унда Хитой, Саудия Арабистони, Жанубий Корея, Ҳиндистон, Эрон, Россия, Туркия, Белоруссия ва қўшни давлатларнинг йирик инвесторлари, 12 та давлатнинг элчилари, дипломатик корпус вакиллари иштирок этиб, 312 миллион долларлик инвестиция ва 45 миллион долларлик савдо келишувлари имзоланди.\nСаноат тармоқларига хорижий инвестицияларни кенг жалб қилиш ҳисобига 20 дан ортиқ йирик лойиҳаларни амалга оширдик. Жумладан, “Листем Фергана” Ўзбекистон –Корея қўшма корхонасида қиймати 8,1 миллион доллар бўлган Марказий Осиёда ягона рентген аппаратлари, “Винкемикал” Ўзбекистон – Корея қўшма корхонаси томонидан қиймати 3,2 миллион доллар бўлган термо изолияцион обойлар ишлаб чиқариш лойиҳалари фойдаланишга топширилди. Бундай мисолларни кўплаб келтиришимиз мумкин.\nБошлаган ишимизнинг ижобий давоми сифатида 2020 йилда ҳам 500 миллион доллардан ортиқ хорижий инвестицияларни жалб этиш борасида аниқ вазифаларни белгилаб олганмиз. Бунинг учун бизда барча имкониятлар етарли ва уни ишга солиш учун бор куч-ғайратимизни сафарбар этамиз.\n– Фарғона вилоятида анклав ҳудудлар бор, бу Шоҳимардон ва Сўхдир. Бу ерларга инвестициялар олиб кириш, янги иш ўринлари яратиш, аҳолини ҳаётдан рози қилиш учун асосий эътибор нималарга қаратиляпти?\n– Муҳтарам Юртбошимизнинг меҳри ва эътиборини бугун Сўх ва Шоҳимардон халқи юракдан ҳис этиб яшамоқда. Қирғизистон Республикаси ҳудудидан ўтиб борилгани ва йиллар давомида чегарадан ўтишдаги қийинчиликлар ушбу ҳудудлар аҳолисига жиддий муаммо бўлиб келгани айни ҳақиқат.\nПрезидентимиз Шавкат Мирзиёев юритаётган оқилона сиёсат туфайли қўшни мамлакатлар билан дўстона алоқаларимиз яхшиланиб, чегарадаги муаммолар ижобий ечимини топди. Аҳоли бундан жуда ҳам миннатдор. Мазкур ҳудудларни ривожлантириш мақсадида алоҳида дастурлар ишлаб чиқилиб, ҳаётга татбиқ этиляпти. Айниқса, кейинги йилларда Сўх туманида биргина саноат йўналишида ўнлаб янги лойиҳалар ишга туширилиб, аҳолининг бандлиги таъминланди. Таълим ва тиббиёт масканлари кўркам қиёфага кириб, қишлоқларнинг ҳам инфратузилмаси яхшиланиб бормоқда.\nШоҳимардонни туризм марказига айлантириш мақсадида ҳам кенг кўламли ишлар олиб борилмоқда. 2019 йил 3 октябр кунги “Фарғона вилоятининг туристик салоҳиятини янада ривожлантириш чора-тадбирлари тўғрисида” ҳукумат қарорининг қабул қилиниши эса яна бир эзгу иш бўлди. Мазкур қарор асосида янги-янги оромгоҳлар, барча тоифа сайёҳлар, жумладан, хорижий туристлар учун ҳам муносиб шароитлар яратиш юзасидан аниқ тадбирлар белгиланган. Янги йил байрами арафасида бу ерда янги сиҳатгоҳ ишга тушди. 2020 йилнинг дастлабки кунлари эса Маданият уйи иш бошлади. Бу йил Шоҳимардонда туризм бўйича катта халқаро анжуман ўтказиш ниятидамиз.\n– 2019 йилда Сизнингча фарғоналикларнинг тафаккурида қандай ўзгаришлар рўй берди?\n– Ҳар гал ҳудудларда аҳоли билан мулоқотда бўлиб, уларнинг дунёқараши ҳам ўзгариб, янгиланиб бораётганига гувоҳ бўламан. Давлатимизнинг очиқлик сиёсати бунда муҳим аҳамият касб этмоқда. Илгарилари давлат бор, ҳаммасини қилиб беради, деган фикр бўларди. Бугун эса тамомила бошқача. Масалан, юртимизга тўғридан тўғри инвестицияни олиб киришда тадбиркорнинг ўзи ҳам иштирок этяпти. Чунки эртага даромадини унинг ўзи кўради. Қишлоқ хўжалигида кластер тизимининг жорий этилгани фермерларнинг меҳнатига муносабатини бутунлай ўзгартиргани рост.\nУлар “кун ўтса бўлди” қабилида иш тутмайди. Бугун ерга қарамаган, экинни вақтида экмаган фермер кластер корхонаси билан тузилган шартномани бажармаслиги аниқ. Бажара олмаса, даромад ҳам йўқ. Фермерлар ҳаракатга тушиб қолди. Кластер корхонаси ҳам иш ҳақидан тортиб, барча харажат ва таъминотни ўз вақтида қилиб бермоқда. Қувонарлиси, ҳар бир юртдошимизда ислоҳотларга дахлдорлик ҳисси кучайди.\n– Токио Олимпиадасида фарғоналик спортчиларнинг иштироки кутиляптими?\n– Вилоятимизда жисмоний тарбия ва спортни ривожлантириш ҳам доимий эътибордаги масалалардан. Фарғоналик ёшлар ҳам турли халқаро мусобақаларда иштирок этиб, юрт байроғини баланд кўтариб келаётгани барчамизга фахр, ифтихор бағишлайди. Миразизбек Мирзахалилов Россия Федерациясининг Екатеринбург шаҳрида ўтказилган бокс бўйича жаҳон чемпионатида олтин медални қўлга киритди. Бектемир Мелиқўзиев профессионал боксда ҳам кучли эканлигини кўрсатяпти.\nВилоятимиз спортчилари 2020 йилда Токиода бўлиб ўтадиган XXXII ёзги Олимпия ўйинларига йўлланмани қўлга киритиш учун астойдил ҳаракат қилмоқда. Вилоят ҳокимлиги ҳам уларни доимо қўллаб-қувватлаб, амалий кўмак бериб келмоқда. Ҳозирга қадар Расулжон Абдураҳимов спорт гимнастикаси бўйича йўлланмани қўлга киритди. Яна ўндан ортиқ номзодлар Олимпия ўйинларининг қатнашчиси бўлиш имкониятига эга. Бу сўнгги мусобақаларда ҳал бўлади.\n– Сизнинг ҳаётингизда китоб ва оммавий ахборот воситаларининг ўрни ва таъсири қай даражада?\n– Китоб – ҳаётимнинг ажралмас қисми. Мен аввало ўзбек мумтоз адабиётини севиб ўқийман. Болалигимда, ҳатто мактабга бормасдан бувижонимдан соатлаб ғазаллар тинглардим. Навоий, Фузулий, Машраб, Увайсий, Нодира, Ҳазиний, Ҳувайдо ҳақида илк бор у кишидан эшитганман ва бувим менга бу алломалар битган сатрларни ёдлатар эди. Кейинроқ Абдулла Қодирий, Абдулла Қаҳҳор, Саид Аҳмад, Ойбек, Пиримқул Қодиров, Чўлпон, Эркин Воҳидов, Абдулла Орипов, Охунжон Ҳакимов асарлари кундалик йўлдошим бўлди. 25 йилдан буён раҳбарлик лавозимидаман. Китоб ўқиш мен учун энг севимли машғулот. Афсус, бунга етарлича вақт ажратиш менинг лавозимдаги инсон учун анча мушкул. Шундай бўлса-да, қўлимга қизиқарли китоб тушиб қолса, туни билан мижжа қоқмай ўқиб чиққан вақтлар ҳам бўлади.\n– Оммавий ахборот воситалари ҳақида ҳам сўрагандим...\n– Матбуот жамиятни ҳаракатга келтирувчи кучлардан бири, шубҳасиз. Шу маънода унинг ҳаётдаги ўрни беқиёс. Агар у холис, пок ниятда бўлса халқни, унинг онгини тўғри йўлга, тўғри фикрга бошлайди. Аммо... баъзида бўладигани каби аслида етарлича асосли далиллар бўлмаса-да, амалдорми, демак, у салбий образ деб талқин қилиш адолатдан эмас.\n– Ҳоким Ғаниевни Ўзбекистонда деярли барча танийди, десак муболаға бўлмас, лекин унда бирор бир интернет сайти мухбири ёки блогер интервью ололмаган. Бу тасодифми ёки...\n– Мана, сизнинг саволингизга жавоб бериб ўтирибман-ку. ЎзА давлатимизнинг расмий давлат ахборот агентлиги. Мен уни доим кузатиб бораман. Шунингдек, бошқа интернет сайтлардаги холис мақолаларни ҳам ўқийман. Блогерлардан менга Хушнудбек Худайбердиев, Нигора Алимова ёқади. Улар ҳар доим фақат далилларга асосланиб, уни икки-уч томонлама ўрганиб, сўнг адолатли фикр юритади. Менимча, у интернет сайти мухбирими, блогерми, шундай тамойил, шундай мезонда ишлаши керак. Оммавий ахборот воситаси ҳам, блогер ҳам сохта обрў учун шов-шув кўтармаслиги, далилларга бир ёқлама ёндашмаслиги зарур, деб ўйлайман.\n– Давлат хизматчиси ким ва у қайси фазилатларга эга бўлиши лозим?\n– Халқ манфаатини ўз манфаатидан юқори қўя олган фидоий, билимдон ва пок ниятли етук мутахассис, ташаббускор ва ташкилотчи. Бу фазилатларга эга бўлмаган раҳбар эса узоқ ишлай ололмайди.\n– Халқимизга Янги йил тилакларингиз...\n– Янги йил юртимизга янада фаровонлик, тўкинлик, қут-барака олиб келсин. Юртдошларимизга сиҳат-саломатлик, тинчлик-хотиржамлик ва бахт-саодат тилайман. Ҳар бир хонадонда тўю шодиёналар бўлсин!


TIKA Сардоба фожиаси жабрдийдаларига гуманитар ёрдам етказмоқда\nТуркиянинг мувофиқлаштириш ва ҳамкорлик агентлиги (TIKA) Сардоба фожиаси жабрдийдаларига яна бир гуманитар ёрдам жамламасини етказиб бермоқда. Бу ҳақда Туркия элчихонаси матбуот маслаҳатчиси Давут Гази Бенли хабар берди.\n4000 дона кўрпа-тўшак, ёстиқ ва ётоқ жамламаларини ўз ичига олган гуманитар ёрдам 7та юк ташувчи машинада етказиб берилади. Ушбу инсонпарварлик ёрдами, бугун 2020 йил 15 июнь соат 16:00да, Гулистон шаҳридаги Алпомиш спорт комплексида ташкил этиладиган маросимда, Туркиянинг Ўзбекистондаги элчиси Меҳмет Сурайё Эр ва TIKA агентлиги раҳбари Жамолиддин Туней жаноблари томонидан Сирдарё ҳокимлигига тақдим этилади.\nЭслатиб ўтамиз, бу Туркия давлат ташкилотлари ва тадбиркорларининг айни йўналишдаги биринчи ёрдами эмас. Бундан олдин Ўзбекистонда яшаётган турк диаспораси вакиллари «Сардоба» фалокати туфайли қийин вазиятда қолган сирдарёликлар учун хайрия акцияси ўтказиб, 686,5 млн сўм ва 10,3 минг доллар маблағ йиғишгани тўғрисида хабар берилганди.\nТошкент–Самарқанд йўлининг сув тошқинидан зарар етган қисми яна ёпилган. ЙҲХБ изоҳ берди


hidoyat.uz – “Мовароуннаҳр” нашриётининг сайти - ҚАБР ЗИЁРАТИ\nҚабр зиёрати кўнгилга таскин беради, ўлимни, охиратни эслатади ҳамда қалбдаги кибрни кетказади. Ўликлар тирикларнинг Қуръон тиловати, дуо ва садақалари савобларидан баҳраманд бўлади.\nҚабрни зиёрат қилишнинг ўзига хос одоблари бор. Ҳар бир мусулмон уларни яхши билиши керак. Қабристонга кираётганда у ерда ётганларга салом берилади. Расулуллоҳ қабристонга кираётганда бундай деганлар: “Ассалому алайкум, мўмин ва мусулмонлар диёри аҳли! Аллоҳ таоло бизлардан ўтганларни ҳам, яшаётганларни ҳам раҳматига олсин. Иншааллоҳ, бизлар сизларга қўшиламиз” (Имом Муслим).\nҚабристон ҳудудида сокин юрилади. Дунё ташвишлари унутилиб, охират ҳақида фикр юритилади. Баланд овозда сўзлашилмайди. Зарур сўзлар одоб билан айтилади.\nҚабрга ўликнинг оёқ томонидан келиниб, қиблага юзланиб ўтирилади. Қабр устига ўтириш, босиш ёки суяниш мумкин эмас. Пайғамбаримиз бундай марҳамат қилганлар: “Сизлардан бирингиз чўққа ўтириб, кийими куйиб терисига ўтиши қабр устига ўтирганидан яхшидир” (Имом Муслим).\nҚабрда ётганлардан ёрдам сўралмайди. Зеро, улар ўзлари дуога муҳтож. Расулуллоҳ бундай деганлар: “Сўрасанг, Аллоҳдан сўра, ёрдам тиласанг, Аллоҳдан тила” (Имом Термизий).\nҚабристонда кулиш ва ўйнаш, қабрни ўпиш мумкин эмас. Ўликнинг яхши хислати эсланади, уни сўкиш ёки ёмон сифатлари билан эслаш жоиз эмас. Пайғамбаримиз бундай марҳамат қилганлар: “Ўликларингизни фақат яхши сифатлари билан ёдга олинглар” (Имом Насоий).\nРасулуллоҳ қабристонда қабрга юзланиб намоз ўқишдан қайтарганлар. Ибн Умардан ривоят қилинади: “Расулуллоҳ етти жойда намоз ўқишдан қайтардилар: ахлатхонада, қассобхонада, қабристонда, йўл устида, ҳаммомда, туяларнинг сув ичиш учун чўкадиган жойида ва Каъба устида” (Ибн Можа).\nҚабристон ҳудудида катта ёки кичик таҳорат синдирилмайди, дарахтларга ип ёки латта боғлаш каби хурофат ишлар қилинмайди. Еб-ичилмайди. Қабр тепасига чироқ, шам ёқиш мумкин эмас.\nҚабристонда бугунги ўликлар кечагина ҳаракатда ва амалда бўлганлар, ҳозир эса ҳеч нарсага қодир эмас, балки қилиб ўтган амалларидан сўралаётганлари кўнгилдан ўтказилади. Мусулмон шулардан ибрат олиб, хато ва камчиликларини тўғрилайди, тавба қилади. Ўлим яқин эканини, тез орада ўзи ҳам қабр аҳлидан бўлишини юракдан ҳис этиб, қалби юмшаб, қабристондан чиқади.\n“Хожа Бухорий” Ислом ўрта махсус билим юрти ўқитувчиси\n1182 марта ўқилган.


Украина президенти Владимир Зеленский 1-2 декабрь кунлари мамлакатда Россия иштирокида давлат тўнтаришини амалга оширишга тайёрланилаётгани ҳақида айтган.\nСўнгги 30 йил ичида Ҳамтрамк яна араб ва осиёлик, айниқса, Яман ва Бангладешдан келган муҳожирлар учун қўнимгоҳга айланди. Бугунги кунда шаҳар аҳолисининг салмоқли қисми - 42 фоизи хорижликлардир. Уларнинг ярмидан кўпи диндор мусулмон эканлигига ишонилади.\nBi-bi-si O‘zbek TV - Afg‘oniston uchun 1 noyabr teledasturi\nҚозоғистон: Энди президент Тоқаев кучаядими?\nНурсултон Назарбоев бошқарувдаги “Нур Отан” партияси лидерлигидан ҳам кетди. Элбоши ўзининг бу вазифасини ҳам Қасим-Жомарт Тоқаевга топширди. Tengrinews.kz нашрининг ёзишича, кеча партия сиёсий кенгашининг йиғини бўлиб ўтган.\nЎсмирлигимда ўта бебош қиз эдим. Қизлар билан муштлашганим, юзимга сигарет отилган кунларни эслайман. Аммо жуда ошириб юборгандим. Нима қилаётганимни ўзим билмасдим. Ҳаётимдан маъно тополмай қийналардим, ўзимни ислоҳ қилишни истардим... Шундай қилиб, мусулмон бўлдим, дейди Ислом динини қабул қилган насроний қизи.\nБунақаси бўлмаган: Ерга энди астероид урилмайдими, НАСА ўз "камикадзе"сини учирди (видео)\nDART – фазо тарихидаги биринчи “камикадзе”га айланади. Учувчисиз аппарат шу соатларда ўз вазифасининг ижросига киришди. Калифорниядаги ҳарбий космодромдан фазога йўлланди. У астероидни буриб юбормоқчи.\nТожикистон: Рустам Эмомали, илтимос, жамоат транспортини текин қилинг\nТожикистонда жамоатчилик президент Эмомали Раҳмоннинг тўнғич ўғлига мурожаат билан чиқишди. Рустам Эмомалидан жамоат транспортини болалар учун бепул қилишни сўрашди. Фаолларга кўра, айнан чипта нархи боис, улардан кўпчилиги мактабга бора олмай қолишган. Шу пайтгача қолган бирор бир минтақа давлатидан бунга ўхшаш хабар олинмаган.\nСайлов шохобчалари очилган уч соатнинг ичидаёқ президент сайлови ўтган, деб ҳисобланиши учун етарлича овоз берилгани айтилди. Президентликка беш номзоднинг барчаси ҳам ўз овозини бериб бўлди.\nТошкент сайловга қандай тайёрланди - фоторепортаж\nЎзбекистонда президент сайлови. 21 миллиондан ортиқ ўзбекистонлик бугун янги президент учун овоз беришмоқда. Пойтахт Тошкентда сайлов кайфияти қандай?\nСўнгги ҳафталарда ҳужумларини шиддатлаштираётган Толибон бу йилги Қурбон Ҳайитида муваққат сулҳга ҳам рози бўлмади. Уламолар, исломий ташкилотлар ва давлатлар - ҳеч кимнинг даъвати иш бермади. Ҳайит намози пайтида эса, президент саройи ҳужумга тутилди.\nАҚШ ва Нато чиқиб кетмоқда. Толибон шиддат билан илгариламоқда. Ким қолади ва ким кетади, деган савол яна бир бор хорижий элчиларнинг кун тартибида. Афғону хорижликнинг назари ҳозир мамлакат бўйлаб тез ўзгараётган хавфсизлик вазиятига қаратилган. Буёғи нима бўлади?


У. Ҳақназаров: Бобур Усмонов автоҳалокати кимнинг буюртмаси? « Ўзбекистон Халқ Ҳаракати\nУ. Ҳақназаров: Бобур Усмонов автоҳалокати кимнинг буюртмаси?\n31 May 2013 - 1:50\nУшбу мақолада биз россиялик таниқли олигарх Алишер Усмоновнинг жияни, 30 ёшли Бобур Усмоновнинг жисмонан йўқ қилинишига доир баъзи тафсилотларни маълум қилмоқчимиз. Шундай қилиб…\nБобур Усмоновнинг ҳалокати – ўзбек махсус хизматларининг амалиётидир\nЖорий йилнинг апрель ойидаги Москва сафари чоғида Ислом Каримовга россиялик ҳамкасби Владимир Путиндан ўз тахтини бўшатиб, уни россиялик олигарх Алишер Усмонов билан қуда бўлган Бош вазир Шавкат Мирзиёевга топшириш “тавсия”си янграганидан сўнг, юртбошининг бош вазирга нисбатан ғазаби сезила бошлади.\nМосква сафаридан қайтибоқ Каримов Бош вазирни у бошқараётгани бир неча соҳадан маҳрум этиб, бошқа вазирлик тизимларига тақсимлаган бўлди. Жумладан, Халқ таълими, олий ва ўрта махсус таълим соҳасидаги барча муҳим масалалар энди Бош вазир эмас, вазирликлар тарафидан ҳал этилади.\nИслом Каримов яна Мирзиёевга бошқа соҳаларда ҳам муҳим қарорларни яккаўзи қабул қилишини чеклади. Оқибатда Бош вазир ваколатида фақат қишлоқ хўжалиги, шаҳар қурилиши ва ободонлиги, уй-жой коммунал хўжалиги ва ш.к. иккинчи даражали соҳалар қолди.\nБунга далил ўлароқ Ўзбекистон президентининг маориф соҳасидаги ислоҳотлар ҳақида сўнгги чиқарган фармонларини келтириш мумкин, ушбу фармонларнинг бажарилиши аввалгидай Мирзиёев эмас, бевосита вазирлик ва муассаса раҳбарларига топширилган.\nИслом Каримов “Россиянинг одами” дея Мирзиёевни ўзидан узоқлаштириш билан бирга, Мирзиёев-Усмонов тандемини зарарсизлантиришга қаратилган махфий ва ўта қалтис режага киришди. Президент маслаҳатчиси Вячеслав Голышев билан маслаҳатлашгач, илк зарбани ушбу тандемни боғлаб турган омилга – Бобур Усмоновга қаратишга келишилди. Бобур Усмонов – олигарх Алишер Усмоновнинг вориси ва Шавкат Мирзиёевнинг (жиянига уйланган) куёви саналар эди. Келишувга кўра, аввалига “қўғирчоқ эгаси”ни, ундан кейингина “қўғирчоқ”нинг ўзини бартараф этиш лозим эди. Каримовнинг қарори Бобур Усмоновдан нима қилиб бўлмасин ва биринчи қулай фурсатдаёқ қутулиш эди, Мирзиёевни эса аста-секин ва босқичма-босқич йўқотиш керак эди. Москванинг ғазабига дучор бўлмаслик учун. Шундай қилиб…\nБобур Усмоновни йўқотиш махсус амалиёти\nИслом Каримовнинг топшириғи билан Бобур Усмоновни жисмонан йўқотиш махсус амалиётини уюштириш ва амалга ошириш Ўзбекистон МХХ раисининг биринчи муовини Шуҳрат Ғуломовга топширилган. Бу амалиётнинг буюртмачи ва ташкилотчилари Рустам Иноятовни – кейинги вақтларда хасталиги туфайли ишхонада кўринмай қўйган МХХ раисини – четлаб ўтганлар, яъни унга хабар бериб ўтирмаганлар.\nШундан сўнг Шуҳрат Ғуломов олган барча топшириқлар Ислом Каримовдан эмас, бевосита унинг тўнғич қизи Гулнорадан кела бошлаган.\nШуни ҳам айтиш керакки, кейинги вақтларда кланлар орасидаги курашда юзага келган конъюнктура боис Шавкат Мирзиёев томонига ўтиб олган Шуҳрат Ғуломов энди Ислом Каримов ва қизининг буйруқларини бажаришга мажбурдир.\nДастлабки режаларга кўра, Шуҳрат Ғуломовнинг махсус қотил гуруҳи 10 май куни Тошкентда, Алишер Усмоновнинг жияни Асал Нарзиеванинг тўйида Бобур Усмоновни заҳарлаши керак эди. Бироқ сўнгги паллада (7 май куни Бобур Усмановнинг дўстларидан бирининг туғилган кунида қатнашиши маълум бўлгач), “ишни 10 майга қолдирмасликка” қарор қилинди.\nВа 7 май тонгидан Ш.Ғуломовнинг махсус гуруҳи Тошкентда, Қори Ниёзий кўчасида жойлашган Мелиорация ва Ирригация институтининг қаршисидаги «CMI» арт-кафеси атрофида сафарбар этилди. Заҳарли моддалар билан ишловчи махсус бўлинма «CMI» арт-кафесининг архитиктура планини, иш режимини ва ҳатто таомлар менюсини синчковлик билан ўрганиб чиқди.\nБундан ташқари, махсус гуруҳнинг бир қисми Бобур Усмонов тез-тез бориб туриши аниқланган «People» кафеси устидан ҳам назорат ўрнатди. Ўзбек чекистлари олигархнинг жияни «CMI» кафесидан одатда тонготаргача қолиб кетишни хуш кўрадиган «People» кафесига келиши мумкин, деб тахмин этгандилар. Аммо амалда иш бунгача бориб етмади…\nЧунки «CMI» кафесидаги туғилган кун зиёфатида МХХ ишга солган официантлар орқали Бобур Усмоновнинг олдига заҳарланган идишлар қўйилади. Бу заҳарлар инсон организмга кирганидан 6-7 соат ўтиб таъсир қиладиган моддалар бўлган. Узоқ давом этган зиёфатдан сўнг Б.Усмонов ўз одати бўйича «Mustang» автомобилида пойга ва машина ўйнатиш (автотрюк) саёҳатига чиқишга қарор қилади.\nБиздаги маълумотларга кўра, заҳарнинг таъсири 8 май куни тонг вақти соат 5 га тўғри келган, ва заҳар таъсирида хушидан кетган Бобур Усмонов текис ва бўш трассада автомобиль бошқарувини йўқотган. Агар Бобур Усмонов бу лаҳзада машинада эмас, уйида ёки бошқа бирор жойда бўлганида ҳам, барибир заҳар таъсирида ўлган бўларди.\nШуҳрат Ғуломов гуруҳи “клиент”нинг жони кафеда ёки уйда узилишини тахмин қилган эдилар. Фақат қотилларнинг омадига заҳарнинг таъсири Бобур Усмонов автомобилида катта тезликда кетаётган лаҳзага тўғри келади.\nЭслатиб ўтамиз, каримовлар буйруғини бажариш учун Шуҳрат Ғуломов ва қотиллар гуруҳида яна бир заҳирадаги кун ва заҳирадаги тадбир – 10 май кунига режаланган Асал Нарзиеванинг тўйи ҳам бор эди. Яъни, ғуломовчилар барибир Каримовнинг топшириғини 10 май куни бўлса ҳам амалга оширган бўларди.\n8 май куни эрталаб соат 11 да Шуҳрат Ғуломов “Президент топшириғи бажарилгани ҳақида ҳисобот” бериш учун Каримовнинг котиби Георгий Крайновдан “Ота” қабулига изн сўрайди. Изн шу заҳотиёқ берилади.\nБизда Бобур Усмоновни йўқотиш учун ўзбек чекистларининг Исроил махсус хизматлари ёрдамидан фойдалангани ҳақида тасдиқланмаган маълумотлар ҳам бор. Уларда ҳам Алишер Усмоновнинг улкан бойликларига эга бўлиши кутилган жиянини йўқ қилиш қасди бўлган… Маълумки, мерос масаласида эр-хотин Алишер Усмонов ва Ирина Винер орасида низолар доимо бўлиб келган: Винер Усмоновнинг бойлиги ўзининг биринчи эридан бўлган ўғли Павел Винерга қолишини истаган, бироқ Алишер Усмонов хотинининг бу хоҳишига қарамай, меросхўр сифатида ўз жиянини танлаган. Винер эса эрининг бу танловидан доимо норози бўлган. Юқоридаги тасдиқланмаган маълумотларга кўра, Ирина Венер ҳам Бобур Усмоновнинг йўқ қилинишидан манфаатдор бўлган ва шу мақсадда Исроилнинг МОССАД хизматига мурожаат этган бўлиши мумкин…\nБиз етарли далилларга эга бўлмаганимиз боис бу тахминни тўғри ёки нотўғри, дея олмаймиз. Биз фақат бир нарсани аниқ айта оламиз: Бобур Усмоновнинг жисмонан йўқ қилиниши Ислом Каримовга керак бўлган. Каримов олигарх ворисини муҳтамал қўғирчоқ – Шавкат Мирзиёевни ўйнатадиган қўғирчоқ эгаси, республиканинг келажакдаги яширин раҳбари сифатида кўрган. Шундай қилиб…\nШавкат Мирзиёев устидаги қора булутлар\nМХХ раисининг биринчи ўринбосари Ш.Ғуломовга давлатнинг яна-да муҳим топшириқлари берилишини эслатиб, Президент Ислом Каримов “четдан ўзига васийлар топган” Шавкат Мирзиёевга нисбатан “эҳтиёт чоралари”ни ҳам кўриб қўйишни назарда тутган бўлиши ҳақиқатга яқиндир.\nБиздаги маълумотларга кўра, бугунги кунда Шуҳрат Ғуломов шахсан президент Каримовнинг топшириғи билан Мирзиёевга қарши очилган досьедаги “баъзи фактларни аниқлаштириш”га киришиб кетган. Шунинг учун ҳам МХХ терговчилари Шавкат Мирзиёевнинг тадбиркор-қариндошларига нисбатан ёпилган тергов ишларини “қайта кўтара бошлаганлар”. “Контора” терговчилари Мирзиёевнинг ҳаттоки икки йил аввал хорижга қочиб кетган куёвлари ҳамда божалари билан ҳам яқиндан “қизиқа” бошлаган.\nБош вазир устида айланаётган қора булутлар ўзбек ҳукуматида ҳамманинг кўз ўнгини қоронғу қилиб қўйди. Бу табиийдир, ахир, юқорида айтганимиздек, икки ойда Бош вазир энг йирик “ёғли” соҳалардан: саноат, олий таълим и ҳ.к.лар қуруқ қолди-да. Бу ҳам етмагандек, Мирзиёевнинг ортига Шуҳрат Ғуломовнинг одамлари тушди. Шундай қилиб…\nБобир Усмоновнинг ҳалокати – ҳеч шубҳасиз, шахсан Ислом Каримовнинг буйруғи билан, Ўзбекистон МХХ раисининг биринчи муовини Шуҳрат Ғуломов бошлиқ чекистлар ижросида амалга оширилган сиёсий қотилликдир. Бу қотилликнинг асосий мақсади – Шавкат Мирзиёев ва Алишер Усмонов орасидаги қариндошлик ришталарини узишдир.\nЎзбекистондаги сиёсий элита ёпиқ элитадир. Бегоналар учун у ерга кириш таъқиқланган. Унга фақат Ўзбекистон махсус хизматлари бошлиғи ва шахсан Ислом Каримовнинг маъқул кўргани шахсларгина киритилиши мумкин. Шунда ҳам бу ёпиқ сиёсий клубга кирган шахслар мустақил равишда бирор иш қилишга ҳаққи йўқ. Мустақиллик бу ерда аёвсиз жазоланади. Бунга яққол далил – Шавкат Мирзиёевдир, у президентлик тахтига эришиш учун Каримовнинг қўлловини кам санаб, Россиянинг ҳам дастагини қозонишга қарор қилганди. Энди эса бу мустақиллигининг жазосини кутмоқда, холос.\nКаримов ўзига ярим итоатни хуш кўрмайди ва кечирмайди. Диктаторни 50/50 итоат қаноатлантирмайди. Унга юз фоиз, ҳатто шахсий ва оилавий масалаларда ҳам президентдан рухсат сўрайдиган қуллар керак. Ислом Каримовга мутлақо қарам ва ҳимоясиз қуллар керак. Масалан, токи каримовлар тирик экан, бу оиланинг чангалидан ҳеч қачон чиқа олмайдиган Рустам Азимов кабилар.


Футбол ўйнаш ҳаром амалми? ("Замонавий масалаларнинг шаръий ҳукмлари") | Azon.uz - Ахборот-таҳлилий портал\nФутбол ўйнаш ҳаром амалми? ("Замонавий масалаларнинг шаръий ҳукмлари")\n1362 20:05 05.07.2019\n– Отам менга: “Аллоҳ наҳий қилган ишлардан”, деб дўстларим билан футбол ўйнашимни таъқиқлаяптилар. Бу ишлари яхшими?\n– Маълумки, нарсаларнинг зарари бўлмаса ва унга шариатда маън қилувчи насс келмаган бўлса, бу ҳолда у аслича, яъни ҳалоллигича қолади. Бунга Аллоҳ таолонинг қуйидаги оятлари далолат қилади: “У шундай зотки, сиз учун Ердаги барча нарсани яратди” (Бақара сураси, 29-оят). “У Ўз сизларга осмонлардаги ва ердаги барча нарсаларни бўйинсундирди” (Жосия сураси,13-оят).\nШаръий таклифлар имконият ва тоқат доирасида бўлади. Инсон маъқул доирада ҳаёт неъматларидан фойдаланиши, роҳатланиши ҳаром эмас. Риёзий ўйинлар ҳам ана шундай роҳатланишга киради ва ҳукми мубоҳдир. Фақат бунда риёзатда матлуб одобларга риоя қилиш, ҳамда ўйин ва унинг тамошаси вожиб ишлардан чалғитмаслиги лозим бўлади. Валлоҳу аълам.\nМақолалар Замонавий масалаларнинг шаръий ҳукмлари ФУТБОЛ\nМусулмон кишининг черковда ишлаши («Замонавий масалаларнинг шаръий ҳукмлари» рукнидан)\n1446 19:30 29.08.2019\nБошқа сайёраларда ҳаёт борми? ("Замонавий масалаларнинг шаръий ҳукмлари" рукнидан)\n1681 20:00 28.08.2019\nИнсон аъзосини кўчириш ("Замонавий масалаларнинг шаръий ҳукмлари" рукнидан)\n529 20:00 30.07.2019\nҲайвонни бичиш ва куйдириш ("Замонавий масалаларнинг шаръий ҳукмлари")\n1543 20:00 24.07.2019\nҚизлик пардасини тикиш ("Замонавий масалаларнинг шаръий ҳукмлари")\n7096 20:05 22.07.2019\nАбортнинг ҳукми нима? ("Замонавий масалаларнинг шаръий ҳукмлари")\n1083 19:55 12.07.2019


Қидирув: Муҳаммад Юсуф | www.ziyouz.uz\nБош саҳифа Натижалар: Муҳаммад Юсуф\nНатижалар: Муҳаммад Юсуф\nТошкентдаги “Ҳилол-нашр” нашриётининг мажлислар залида Шайх Муҳаммад Содиқ Муҳаммад Юсуф раҳимаҳуллоҳнинг 2 жилдли “Ислом тарихи” китобининг тақдимот маросими бўлиб ўтди. Маросимда юртимизнинг нуфузли олимлари, чет элдан келган меҳмонлар ва мухлислар иштирок этишди. Маросимни “Ҳилол-нашр” нашриёти директори Исмоилхон Муҳаммад Юсуф очиб, давоми…\nЧоп этилган 07.06.2017 19.01.2017 МуаллифZiyouz.uz\nСценарий муаллифи: Усмон Азим Режиссёр: Аҳрор Акбархўжаев Оператор: Анвар Зоҳидов «Муҳаммад Юсуф» ҳужжатли фильми Ўзбекистон халқ шоири Муҳаммад Юсуф таваллудининг 50 йиллиги муносабати билан 2004 йили «Ўзбеккино» миллий агентлиги томонидан суратга олинган. Унда шоирнинг ҳаёти ва ўзбек адабиётида тутган ўрни давоми…\nЧоп этилган 29.05.2017 МуаллифZiyouz.uz\n25 май куни «Ҳилол-нашр» марказий савдо мажмуасида ушбу нашриётда чоп этилган Ўзбекистон халқ ёзувчиси Тоҳир Маликнинг «Шайтанат» романи (2 жилдли қайта нашри) ва «Дока рўмол қачон қурийди» китоблари тақдимоти бўлиб ўтган эди. Учрашувда Тоҳир Малик мухлисларнинг саволларига атрофлича жавоб бериб, давоми…\nЧоп этилган 25.05.2017 18.05.2017 МуаллифZiyouz.uz\nМуҳаммад Юсуф — адабий тахаллуси Баёний XIX аср II ярми ва XX аср бошларида Хоразмда яшаб ижод этган замонасининг забардаст тарихнавис олими, ажойиб шоири ва моҳир таржимони бўлган. Баёний тарихнавис олим сифатида «Шажарайи Хоразмшоҳий» ва «Хоразм тарихи» номли тарихий асарларйни давоми…\nЧоп этилган 17.05.2017 19.01.2017 МуаллифZiyouz.uz\nМуҳаммад Юсуф 1954 йил 26 апрелда Андижон вилоятининг Марҳамат туманида туғилган. Ўзбекистон халқ шоири (1998). Рус тили ва адабиёти институтининг рус тили ва адабиёти факультетини тамомлаган (1978). Илк шеърлар тўплами — «Таниш тераклар» (1985). «Булбулга бир гапим бор» (1987), «Илтижо» давоми…\nЧоп этилган 09.05.2017 08.02.2018 МуаллифZiyouz.uz\n— Муфтий ҳазратлари! Ўзингизга аён, ҳозир шундай бир пайтда яшаяпмизки, ҳаётимизда йиғилиб қолган кўплаб чигил ва мавҳум муаммолар хусусида рўй-рост, ошкора гапиришни, халқимизнинг ўтмишдаги ҳаётига, умуман, тарихга муносабатимизни ўзгартиришни даврнинг ўзи тақозо этаётир. Масалан, кенг омма учун ҳозиргача ноаниқ қолиб давоми…\nЧоп этилган 04.04.2017 04.04.2017 МуаллифZiyouz.uz\n— Муфтий ҳазратлари! Ойномамизнинг биринчи сони саҳифаланаётган ҳаяжонли бир пайтда Сиз билан учрашувимиз биз учун алоҳида қувончли. — Бисмиллаҳир роҳманир роҳим. Мен учун ҳам. Энг аввало «Мулоқот» ойномаси ижодкорлари ва муштарийларини унинг илк сони чиқиши муносабати ила чин қалбимдан муборакбод давоми…\nБИЗ БАХТЛИ БЎЛАМИЗ Н. га Майли-да, кимгадир Ёқса, Ёқмаса, Уларга қўшилиб Йиғлашармидик. Биз бахтли бўламиз Худо хоҳласа, Худо хоҳламаса Учрашармидик… Райҳон ҳидларингни Йўлларимга сеп, Кут мени, Ҳар оқшом, Кўкка ой чиққан. Фақат, Йиғламагин, Гуноҳим не деб, Айбинг — Онанг сени давоми…\nЧоп этилган 07.03.2017 11.01.2017 МуаллифZiyouz.uz\nСАВОЛ: Муфтий ҳазратлари, жиноятчилик чидаб бўлмас даражада авж олиб кетганлигидан халқнинг сабр косаси тўлди. Бу ҳақда дин раҳбарларининг фикри қандай? Жумҳуриятимиздаги аҳволни қандай баҳолайсиз? ЖАВОБ: Бисмиллахир роҳманир роҳим! Фикрингизга юз фоиз қўшиламан. Ҳақиқатдан ҳам жиноятчилик ҳаддан зиёд авж олиб, халқнинг давоми…\n1-саҳифа. Жами: 4512345678910»Охири


Легионерларимиз. Бугун Виталий Денисов ва унинг жамоаси 17 кг лик кубокни ютиш учун ўйнайди\n2 май, 2017, 08:15 575\nБугун Россия кубоги финали бўлиб ўтади. Ҳал қилувчи баҳсга хамюртимиз Виталий Денисов фаолият олиб борадиган “Локомотив” хамда “Урал” жамоалари етиб келишган. Мазкур баҳс Сочидаги “Фишт” стадионида ўтказилади. Клуб матбуот хизмати тарқатган хабарга кўра, “Локомотив” делегацияси 27 кишини ташкил этади.\nМаълумот учун, Виталий Денисов “Локомотив”да 2013 йилдан буён тўп суриб келади. Футболчимиз Россия кубоги финалида шу вақтга қадар 3 бор ўйнаган ва шуларнинг барчасида у тўп сурган жамоа бош совринга эга чиққан. Жумладан, 2004/05 ва 2005/06 йилги мавсумларда Денисов “ЦСКА” билан, 2014/15 йилги мавсумда эса “Локомотив” билан биллур совринни қўлга киритган. Демак, бугунгиси Виталий учун тўртинчи кубок финали бўлади.\nМазкур баҳс бизнинг вақт билан 20.45 да старт олади. Қайд этиб ўтиш жоиз, Россия кубоги совринининг оғирлиги 17 кг ги ташкил этар экан.\nЛегионерларимизнинг фаолиятига оид энг сўнгги янгиликларни SPORTS.uz ахборот-порталида кузатиб боринг.\nРоссия кубоги. Финал\n20.45 “Локомотив” – “Урал”


Ўзбекистон ва Қозоғистон ўртасида биринчи марта Ҳарбий ҳамкорлик режаси имзоланди\n15:22 / 21.08.2017\nҚозоғистон Республикаси (ҚР) мудофаа вазири генерал-полковник Сакен Жасузаков расмий ташриф билан Ўзбекистонга келди. ҚР мудофаа вазири Тошкент шаҳрида Ўзбекистон мудофаа вазири генерал-полковник Қобул Бердиев билан учрашди. Бу ҳақида Қозоғистон Мудофаа вазирлигининг сайтида хабар берилди.\nУчрашув давомида томонлар икки томонлама ҳамкорликнинг истиқболли йўналишлари, шунингдек мудофаа соҳасидаги амалий ҳамкорликни мустаҳкамлаш масалаларини муҳокама қилишди.\nИкки томонлама учрашув якунлари бўйича томонлар Ҳарбий ҳамкорлик режасини имзолашди, у ҳарбийларнинг ҳамкорликдаги оператив ва жанговор тайёргарлиги ҳамда ҳарбий таълим соҳасига доир чора-тадбирларни ўз ичига олган. Таъкидлаш жоизки, Ўзбекистон ва Қозоғистон ҳарбий идораларининг икки томонлама муносабатлар тарихида биринчи марта шундай ҳужжат имзоланиши.\nТашриф доирасида ҚР мудофаа вазири Ўзбекистон Президенти Шавкат Мирзиёев томонидан қабул қилинган. Президент икки томоннинг қуролли кучлари ўртасидаги ҳамкорликдан мамнуниятини изҳор этиб, минтақадаги хавфсизлик йўлида мудофаа соҳасидаги ҳамкорликни мустаҳкамлаш зарурлигини таъкидлаган.\nЎз навбатида, С.Жасузаков Ўзбекистон Президентига қабул учун миннатдорчилик билдириб, Қозоғистон Президенти Нурсултон Назарбоевнинг энг яхши тилакларини етказган. Мудофаа вазири бундан кейин ҳам ҳарбий ва ҳарбий-техник соҳаларда ўзаро ҳамкорликни мустаҳкамлашдан манфаатдор эканини қайд этган.\nҚозоғистон делегациясининг Ўзбекистонга ташрифи доирасида Ўзбекистон Республикаси ҲКнинг Қўқон шаҳридаги ҳарбий қисмларидан бирига ташриф ташкиллаштирилган.\nИкки кунлик ташриф якунида Қозоғистон мудофаа вазири Сакен Жасузаков Ўзбекистоннинг Биринчи Президенти Ислом Каримовнинг Самарқанд шаҳридаги қабрини зиёрат қилди.\nҚозоғистон Ўзбекистон ташриф ҳарбий ҳамкорлик


1989 йили Тошкент шаҳрида туғилганман. 2010 йили Москва давлат халқаро муносабатлар институти (Россия), 2012 йили Севиля университети (Испания)ни тамомладим. 2016-2017 йилларда Ўзбекистон Республикаси Президенти ҳузуридаги давлат бошқаруви академияси тингловчиси бўлдим. Уйланганман, бир нафар фарзандим бор. Айни пайтда Белгияда яшайман.\nТвиттер аккаунтим: @Iplosello


Қуръони Карим дарслари (15-дарс) | Azon.uz - Ахборот-таҳлилий портал\n21:00 23.02.2019 729\nМуҳаммад соллаллоҳу алайҳи васаллам ва Қуръон (давоми)\nМисол учун, бир сафар Бану Убайриқ қабиласи Расулуллоҳ соллаллоҳу алайҳи васалламни ўғрилик устида чиқараётган ҳукмларида адаштирмоқчи бўлишди. Ўғрини ҳимоя қилиб, Расулуллоҳ соллаллоҳу алайҳи васалламни унинг ўғри эмаслигига ишонтиришди ҳам. Ҳатто у зот Қатода ибн Нўъмонни: «Эй Қатода, Исломда ва салоҳиятда бўлган оилани ҳеч қандай ҳужжат ва далилсиз ўғриликда айблайсанми?!» дея койидилар. Шунда Аллоҳ таолонинг "Нисо" сурасидаги ушбу оятлари нозил бўлди:\nБир куни Набий соллаллоҳу алайҳи васаллам юриб кетар эканлар, тўсатдан осмондан бир овозни эшитиб, бошларини кўтардилар. Қарасалар, Ҳирода келган фаришта турибди. Ундан қўрқиб кетдилар. Титраганча вафодор завжалари Хадича онамизнинг ҳузурига бордилар ва: «Мени ўраб қўйинглар!» дедилар. Шунда Аллоҳ таоло "Муддассир" сурасининг илк беш оятини нозил қилди. Шундан сўнг ваҳий тушиши тезлашиб, кетма-кет кела бошлади. Набий соллаллоҳу алайҳи васалламнинг руҳлари кўтарилиб, маҳзунлик, интизорлик ўрнини чуқур хурсандчилик эгаллади. Шундан ҳам кўриниб турибдики, ваҳий Расулуллоҳ соллаллоҳу алайҳи васалламнинг хоҳишларига бўйсунмас, фикрларидан, шахсларидан ташқари эди. Шу тариқа ваҳий Расулуллоҳ соллаллоҳу алайҳи васалламнинг қалбларига ўрнашиб борди. Бу ваҳийнинг манбаи ғайблар Билимдони бўлмиш Аллоҳ таолонинг Ўзи эди.\nАллоҳ таоло "Қосос" сурасида марҳамат қилади:\nАллоҳ таоло "Шуро" сурасида марҳамат қилади:\n«Эй бурканиб ётган! Тур! Огоҳлантир!» ("Муддассир" сураси, 1-2-оятлар),\n«Эй ўраниб ётган! Кечанинг озгинасидан бошқасини (ибодатда) бедор ўтказ!» ("Муззаммил" сураси, 1-2-оятлар).\n21:00 27.04.2019 605\n21:00 06.04.2019 882\n21:00 23.03.2019 648\n21:00 02.03.2019 760\n21:00 16.02.2019 1032


Туркманистон: Қ. Бердимухаммедов ўз сайловолди ваъдаларини бажаришга киришди - Фарғона.Ру ахборот агентлиги\n03:02 msk, 4 Июль 2020\nТуркманистон: Қ. Бердимухаммедов ўз сайловолди ваъдаларини бажаришга киришди\n16.02.2007 14:08 msk\n“Нейтральний Туркменистан” газетасининг бугун маълум қилишича, 16 февраль куни Туркманистоннинг янги сайланган президенти Қурбанқули Бердимухаммедов “Туркманистонда таълим тизимини такомиллаштириш тўғрисида” Фармон чиқарди.\nФармонга мувофиқ, 2007 йил Руҳнома (сентябрь) ойининг биринчи кунидан бошлаб мамлакатда ўн йиллик умумий ўрта таълим ва беш йиллик олий таълим жорий қилинади. Тиббиёт ихтисосини ва санъатнинг айрим турларини ўзлаштириш учун олти йил ажратилади.\nТуркманистондаги таълим тизими ва мустабиднинг “эксперимент”лари\nСапармурод Ниёзов ҳукмронлиги пайтида Туркманистон ҳудудида Украина, Малайзия ва Туркияда олинган дипломдан бошқа чет эл дипломлари ўз кучини йўқотган. Чет тили дарслари бекор қилинган, энг асосий фан эса Ниёзовнинг ўзи томонидан ёзилган “Руҳнома” “фалсафий асари” бўлиб қолган. Ўрта мактабда ўқиш муддати ўн бир йилдан тўққиз йилга туширилган, олийгоҳлардаги ўқиш эса тўрт йил қилиб белгиланган, олийгоҳларнинг кечки ва сиртқи бўлимлари ёпилган.\nЎрта таълимдаги ўн йиллик муддатга қайтиш ва “Таълим тўғрисида”ги қонунга тегишли ўзгартишлар киритиш ҳақидаги фармон Туркманистон раҳбари томонидан хитойлик журналистлар иштирокида имзоланган.\nЎз қадамини изоҳлар экан, Туркманистон президенти шу тариқа ўзининг халққа берган ваъдасини бажараётганини таъкидлаган. Қ. Бердимухаммедов яқин орада сайловчиларга берилган ваъдаларни бажариш юзасидан янги қарорлар олинажагига ишонтирган ҳамда эртага, 17 февраль куни Ашхободда Интернет-кафе очилишини, кейин эса барча вилоят марказларида ана шундан жойлар очилишини маълум қилган.\nЭслатиб ўтамиз, таълим тизимини ислоҳ қилиш Қ. Бердимухаммедов сайловолди дастурининг асосий бандларидан бири бўлганди. Бундан ташқари, у пенсия таъминоти масалаларини қайта кўриб чиқишга, солиқнинг ҳозирги ставкасини, бензин, ун ва бошқа зарур эҳтиёж молларини нархларини сақлаб қолишга, коммунал хизматлар учун тўловларни, жамоат транспортидаги йўлкира ҳақларини рамзий миқдорда ўшлаб туришга, аҳолини бепул газ, электр энергияси, туз ва сув билан таъминлашда давом этишга ваъда қилганди.\nТуркманистон президенти сайловларидан сал аввалроқ БМТнинг Болалар Жамғармаси (ЮНИСЕФ) Туркманистон янги расмийларининг мамлакатдаги таълим тизимини халқаро стандартларга қайтариш қарорини олқишлаганди.


Донолар бисотидан (билим ҳақида) - Баҳоуддин Нақшбанд ёдгорлик мажмуаси маркази\nДонолар бисотидан (билим ҳақида)\n2565 марта ўқилди.\nАллоҳ марҳамат қилиб хабар беради: «Аллоҳ сизлардан иймонлиларни ва илм аҳли бўлганларни юқори даражаларга кўтарур» (Мужодала сураси, 11-оят).\nАллоҳ хабар бериб айтадики: «Ҳақиқатдан ҳам, Аллоҳдан бандалари ичида уламолар қўрқишади» (Фотир сураси, 28-оят).\nАбдуллоҳ ибн Аббос (Аллоҳ булардан рози бўлсин) айтдилар: «Олимларнинг даражалари мўминлар даражасидан етти юз даража юқори туради ва барча икки даража ўртасидаги фарқ беш юз йиллик масофада бўлади».\nИмом Бухорий ва Муслимларнинг (Аллоҳ бу икки улуғ имомдан рози бўлсин) «Саҳиҳ»ларида қуйидаги ҳадис Муовия ибн Суфён розийаллоҳу анҳудан ривоят этилган бўлиб, унда Муовия айтадилар: «Мен Расулуллоҳ соллаллоҳу алайҳи васалламнинг «Аллоҳ кимга яхшиликни ирода этса, уни дин ишида олим этади», деб айтганларини эшитдим».\nСафвон ибн Ассол розийаллоҳу анҳудан ривоят қилинади. Пайғамбар соллаллоҳу алайҳи васаллам марҳамат қилиб айтадилар: «Ҳақиқатдан ҳам, малоикалар илм толибларига уларнинг талаб этаётган илмларидан рози бўлган ҳолда ўз қанотларини қўйишади (ёзишади)». Бу ҳадисни Имом Аҳмад, Термизий ва Ибн Можа ривоят этишган.\nИмом Хаттобий малоикаларнинг илм толибларига қанотларини қўйишлари борасида уч сузни айтади:\n1. Илм толибларининг устига қанотларини ёзиш маъносида.\n2. Илм толибини ҳурматлаб, тавозеъ билан қанотларини ёзиш маъносида.\n3. Бундан мурод – малоикалар учишдан тўхтаб, илм мажлисларига тушишади.\nҲукамолардан бири бундай деган экан: «Илмни қўлдан чиқарган инсон нимага эришганлигини-ю, илмни қўлга киритган нимадан маҳрум бўлганини кошки билсам эди».\nИмом Ҳасан раҳматуллоҳи алайҳ айтдилар: «Уламолар бўлмаганда эди, инсонлар гуё ҳайвонларга ўхшаб қоларди».\nСаҳоба Муоз ибн Жабал розийаллоҳу анҳу айтдилар: «Илм ўрганинглар! Зеро, уни Аллоҳ йўлида ўрганиш – билимдир, уни талаб этиш – ибодатдир, илм ўқишлик – тасбеҳдир. Илм ҳақида баҳслашиш – ғайратдир. Билмаган инсонга илм ўргатиш – садақадир. Илмни илм аҳлига етказиш – қурбат, яъни Аллоҳга яқин бўлишдир. Илм ёлғизликда улфат, хилватда эса соҳиб, дўстдир».\nКаъб раҳматуллоҳи алайҳ айтдилар: «Улуғ Аллоҳ Мусо алайҳиссаломга ваҳий юбориб: «Эй Мусо! Яхшиликни (қилишни) ўрган ва уни одамларга ҳам таълим бергин! Зеро, Мен яхшиликни ўрганган ва уни бошқаларга ҳам ўргатганларнинг вафот этганларидан сўнг қабрларини хавф-хатардан омон қилиб мунаввар этаман», деди».\nҲасан Басрий бир мажлисда: “Мунофиқда уч хислат мавжуд. Ундан сақланинглар. 1. Гапирса ёлғон гапиради. 2. Омонатга хиёнат қилади. 3. Ваъдага вафо қилмайди”, дедилар. Бу гапни Ато инб Рабоҳ эшитгач : “Бу уч хислат Яьқуб а.с.нинг фарзандларида бўлгани боис Аллоҳ уларни шарманда қилди ва пайғамбарликдан маҳрум қилди”, деганлар. Ҳа, ёлғоннинг жазоси шунақа. Ичимизда бир кунда бир марта бўлсада ёлғон гапирмайдиганлар қачон топилар экан.\nУстоз Абу Саҳл айтади: “Ота-онага оқ бўлганнинг гуноҳини истиғфор ўчиради. Аммо устозини норози қилганнинг гуноҳини бирор нарса ўчира олмайди”.\nУмар ибн Абдулазиз айтади: “Фақиҳ Убайдуллоҳнинг даврасида ўтирмоғим менга дунёда суюклироқ”.\nАли р.а. айтадилар: “Илмсиз ибодатда, тушунилмаган илмда ва тадаббурсиз қироатда яхшилик йўқ”.\nАбу Айюб ал-Ансорий р.а. ўзлари билган бир ҳадисни таъкидлаб олиш учун Уқба ибн Омир р.а. нинг олдиларига, Мадинаи Мунавварадан Мисрга (яъни Осиёдан Африкагача) йўл юриб борганлар. У киши ўзлари билган ҳадисни таъкидлаб олиш учун шундоқ иш қилганлар. Илм йўлида машаққатга матонатли сабр қилганлар.\nҲудайбия ходисасида мушриклардан вакил бўлиб келганлардан бири ўз қавмига қайтиб бориб: “Аллоҳга қасамки, ҳеч бир киши бировни Муҳаммадни шериклари ҳурмат қилгандек ҳурмат қилмайди. У туфласа, туфуги ерга тушмаяпти. Саҳобалари қўллари ила илиб олмоқдалар”, деган экан. Кейинчалик пайғамбарни ҳурмат қилган зотларни халқ ана шу тартибда қадрлашган.\nБуюк саҳобий Жобир ибн Абдуллоҳ р.а. қуйдагиларни айтадилар: “Расулуллоҳнинг саҳобаларидан бирлари мен эшитган бир ҳадисни билиши ҳақида эшитиб қолдим. Тезликда бир туя сотиб олдим. Унга юкни юкладим. Сўнгра бир ой йўл юриб, Шомга етиб бордим. Қарасам, у одам Абдуллоҳ ал-Ансорий экан. Олдиларига бориб: “Менга маьлум бўлишича, сиз расулуллоҳдан зулм қилганлар муомалси ҳақида мен эшитган ҳадисни эшитган экансиз. Ўша ҳадисни эшитгунча мен ўлиб қоламанми ёки сиз ўлиб қоласизми, деб қўрқиб келдим” дедим. У менга ҳадисни айтиб берди….. .\nИмом Нававий: “Шариатнинг барчаси шулардир”, деб 5та ҳадис китобни таъкидлаганлар, ким ана шу 5 ҳадис китобни ўқиса деярли расулуллоҳнинг барча ҳадисларини билади. Улар Ибн Можжадан бошқа аҳли хомсанинг китобларидир.\nСалим Айюб ар-Розий бир муддат бўлсада илм ўқишдан тўхтамасди. Ҳатто қаламларини учлаётганларида ҳам ё тиловат ёки зикр ёки дуо ёки фикр ёки шукр қилиб турганлар.\nЯхши яшамоқ учун яхши ишламоқ зарур, шу заминда дадил турмоқ учун кўп билмоқлик даркор.\nБилимдан қудратлироқ куч йўқ; билим билан қуролланган одам енгилмасдир.\nИнсон қанчалик кўп билса, у шу қадар кучли.\nЦивилиация тарихини олти сўз билан ифодалаш мумкин: қанча кўп билсанг, шунча кўп қодирсан.\nБилимга интилиш туйғусидан кўра табиийроқ туйғу бўлмаса керак....\nМаьнавий ҳаётда ҳам амалий ҳаётдагидек, кимки билимга таянсагина тўхтовсиз камол топади ва ютуқларга эришаверади. Билим, фақат билимгина инсонни озод ва улуғвор қилади.\nНарсалар қандай бўлмоғи лозимлигини билиш ақлли одамга хосдир; нарсаларнинг ҳақиқатда қандайлигини билиш тажрибали одамга хос; нарсаларни янада такомиллаштиришни билиш буюк одамга хос.\nСизни улуғликка ундайдиган ҳеч бир нарсага эьтиборсиз бўлманг.\nБизнинг ишимиз — ўқиш ва ўқиш, имкони борича кўпроқ билимга эга бўлиш учун интилишдир, чунки жиддий ижтимоий йўналишлар — билим бор ерда, инсониятнинг истиқбол бахти ҳам фақат билимдадир.\nҲар ким отаси, бобоси ва устози кўрган ва билганига қараганда кўпроқ кўриш ва билишга интилмоғи лозим.\nБилмаганни сўраб ўрганган — олим, Орланиб сўрамаган — ўзига золим.\nОз-оздан ўрганиб доно бўлур, Қатра-қатра йиғилиб дарё бўлур.\nЙигитликда йиғ илмнинг махзани. Қарилик чоғи харж қилгил ани.\nЎқиш, ўрганишда марди майдон бўл! Сенинг қадр-қимматинг — ўз имкониятларингдан тўла фойдаланиб ўқишингда. Эр кишининг иззат, шаъни — текинхўр, ҳамтовоқ бўлмасликда. Фикр ялқовлигидан ҳазар қил!\nБилим — куч, куч эса билимдадир. Билим ва қудрат — иккови эгизак.\nЭнг довюрак одам ҳам токи унда қатьий эътиқод йўқ экан, номардга айланиши мумкин.\nБилим — барча кулфатларга қалқон.\nИнсонга билимнинг зарурлигини уқтириш, унга кўришнинг аҳамиятини уқтириш билан баравардир.\nБилим — биз яшаётган дунёнинг мутлақ қимматли бойлиги. Ўқимоқ зарур, билмоқ зарур. Билиб бўлмайдиган нарса йўқ, биз билиб олинмаган нарсалар хусусидагина гап юритишимиз мумкин.\nБилганларимизнинг чеки бор, билолмаган нарсаларимизнинг эса ҳад-чегараси йўқ.\nИлмдан бир шуьла дилга тушган он, Шунда билурсанким, илм бепоён.\nБилим манбаи беҳад: инсоният бу йўлда қанчалик ютуқларга эришмасин, барча одамларнинг изланиши, кашфи ва билими учун ўрин топилади.\nИнсон тушуниб бўлмайдиган нарсаларни ҳам тушуниш мумкинлигига инонмоғи лозим: акс ҳолда, у булар ҳақида фикр юритмай қўйган бўлур эди.\nУмрнинг бутун маьноси мавҳумликни тўхтовсиз забт этиш, тобора ва ҳамиша кўпроқ билишга интилишдир.\nИнсон дунёни қанчалик билса, ўзлигини ҳам шунчалик англайди.\nСиз нимани тушунмасангиз, у сизга бегона.\nБилимсизликдан ҳеч қачон мақтанмаслик керак: билимсизлик — ожизлик. Билимсизлик — кулфатдан қутулишнинг ёмон воситаси. Билмаслик — улғаймаслик, ҳаракатсизлик билан баравар. Билим инсонга ҳамма йўлида ҳамроҳдир.\nЎз турмушини яхшилаш эҳтиёжи ақлий меҳнатга интилиш заруриятини туғдиради.\nБилимга элтувчи ягона йўл, бу — фаолиятдир.\nИнсон билимга интилади ва қачонки унда билимга ташналик сўнса, у инсонийликдан маҳрум бўлади.\nНарсаларга қизиқишинг йўқолса, хотирингдан ҳам айриласан.\nҲар қандай билим бизни ғайратга ундаган тақдирдагина қимматлидир.\nИлм бериш фақат мадрасанинг иши эмас. Мадраса шу билимга калит беради холос. Мадрасадан ташқари ўқиш ҳаётни тўлалигича қамраб олади! Инсон бир умр илмини ошира бориши лозим.\nИнсон ҳаёт экан, гарчи сочи оқарган бўлса ҳам билим олиши мумкин, билим олишни истайди ва билим олиши шарт.\nҲеч бир одам мукаммал, яьни тўла шаклланган ҳолда дунёга келмайди, аммо унинг бутун ҳаёти бетиним ҳаракатдаги ўсиш ва доимий шаклланишдан иборатдир.\nҲар бир одам икки хил тарбия олади: биринчи тарбияни ўз ҳаёт тажрибаларини сингдириш йўли билан ота-она беради, иккинчиси, янада муҳимроғини эса унга ҳаётнинг ўзи ўргатади.\nЎз ҳаёт тажрибасини ҳар томонлама бойитмаган одамнинг тарбияси — беҳуда.\nТарбия ишида ўз-ўзини такомиллаштириш жараёнига катта ўрин берилмоғи лозим. Инсоният фақат мустақил ўрганиш туфайлигина тараққий этган.\nҲар қандай чуқур билим фақат мустақил ўқиш йўли билангина орттирилади.\nИнсонни унинг шахсий маьнавий фаолияти, бошқача айтганда, бошқа одамлардан ёки китоблардан билганларини ўзича, мустақил ўйлаши, бошидан кечириши, ҳис эта билиши ўқимишли қилади.\nЎз устингизда мустақил ишлашдан ҳеч вақт тўхтаманг, қанчалик ўқиманг, қанчалик билманг, илм ва ўқишнинг чеки ва чегараси йўқлигини унутманг.\nЎз фикрини яхши ифодалай олмаслик — иллат; лекин мустақил фикрга эга бўлмаслик эса ундан ҳам баттарроқ иллат; мустақил фикрлар, мустақил орттирилган билимлардангина туғилади.\nБировдан эшитиб олинган билимлар билан қаноатланишни сира тасаввур этолмайман; ўзгаларнинг билими гарчанд бизни у-бу нарсага ўргатса ҳам, аммо фақат ўз ақлинг билан ақлли бўла оласан.\nЎзи ҳаракат қилмаса, ҳеч ким ҳеч қачон мақсадига эришолмайди. Биров кўрсатган ҳар қандай ёрдам ҳам сен қилган уринишларнинг ўрнини босолмайди.\nҲақиқатни ўзгалар тилидан тўла билиб, тўти сингари ёдлаб олгандан кўра, ўз ҳаракатинг билан чалароқ билганинг афзал. Тиришқоқлик илм сари ягона йўлдир.\nФан чўққиларига чиқишга уринишдан аввал фан асосларини эгалланг. Бошлаган ишингизни охирига етказмай туриб, кейингисига қўл урманг. Олган билимингиздаги кемтикларни ҳатто энг дадил тахмин ва фаразлар билан ҳам ифодалашга уринманг. Фанда қора ишдан қочмасликка ўрганинг.\nКамолот ва билимга ҳеч бир одам ўз-ўзидан эришолмайди. Кимки билимдон бўлишни истар экан, унга ўз фаолияти, ўз кучи, ўз тиришқоқлиги билан эришмоғи лозим.\nАгар чиндан ҳам фарзандларимиз билимли одам бўлишни истасалар, улар билимни мустақил машқлар орқали эгалламоқлари керак.\nОз бўлса ҳам билмоқ учун кўп ўқимоқ зарур. Ўқимишлилик аччиқ илдизнинг ширин мевасидир.\nҲаётни севасанми? Севсанг, вақтни бой берма, чунки вақтдан ҳаёт деган мато яралади.\nПул азиз, инсон ҳаёти ундан ҳам азиз, вақт эса ҳамма нарсадан азиздир.\nМодомики вақт энг қимматбаҳо мулк экан, унда вақтни талон-торож қилиш энг оғир гуноҳдир. Соатларнинг ҳар бир дақиқасини ҳам қадрла.\nҲурматли тингловчим. Мен сизга уламоларнинг ҳаёт тажрибаларидан келиб чиқиб айтган гапларинигина айтдим. Улар шу нарсага амал қилгани боис маърифатнинг чўққисини забт этишган. Шу нарсалари эвазига ўз асрининг алломаси ва қолаверса келажак асрнинг намунасига айланишган. Бунга амал қилиш сизнинг ихтиёрингизда. Вақт борида отни қамчилаб қолинг. Вақт кутиб турмайди. Ўз чаққонлигига суяниб тошбақадан қолиб кетган қуённинг ҳолатига тушиб қолманг. Илоҳо, Аллоҳ барчамизни илму маърифатнинг энг чароғон юлдузларларидан қилсин.


Ўзбекистон — Озарбайжон: маданий алоқалар кенг кўламда мустаҳкамланмоқда\n17:59 / 15.03.2016\nЎзбекистон давлат консерваториясида Узер Гажибеков номида Ўзбекистон-Озарбайжон Маданият хонаси очилди. Лойиҳага Озарбайжон Республикасининг Ўзбекистондаги элчихонаси қошидаги Ҳайдар Алиев номли Озарбайжон Маданият маркази томонидан асос солинди. Унга кўра, консерватория қошидаги «Сўғдиёна» Халқ чолғу асбоблари Камер оркестри зали замонавий дизайн асосида безатилди. Хонага марказ томонидан Озарбайжонда нашр қилинган мусиқий ноталар, дисклар, Озарбайжон халқ мусиқа асбоблари тақдим қилинди.\nУзер Гажибеков номида Ўзбекистон-Озарбайжон Маданият хонасининг расмий очилиш маросимида Ўзбекистон давлат консерваторияси ректори, профессор Бахтиёр Яқубов нутқ сўзлаб, лойиҳа икки мамлакат халқлари ўртасидаги маданий алоқаларнинг ривожланишига, Озарбайжон композиторларининг асарлари билан яқиндан танишиш имкониятига омил бўлишини таъкидлади. У келажакда консерватория ўқитувчи ва талабалари Ҳайдар Алиев номидаги Озарбайжон Маданият маркази билан ҳамкорлик қилишда давом эттаверишини қайд қилди.\nЎз навбатида, Маданий марказ директори Самир Аббосов Ўзбекистон давлат консерваториясида мазкур Хонанинг очилиши катта воқеа эканини, шу орқали қардош ўзбек халқи Озарбайжон мусиқасидан баҳраманд бўлиш имкониятига эга бўлишини ва Ўзбекистон сахналарида кўпроқ Озарбайжон бастакорларининг асарлари қўйилишига хизмат қилишини таъкидлади.\n«Ўзбекистон-Озарбайжон» дўстлик жамияти раиси Эркин Нуриддинов Озарбайжоннинг бой маданияти ҳақида гапириб, Ўзбекистонда Озарбайжон маданияти ва мусиқасига катта қизиқиш мавжудлигини қайд қилиб ўтди.\nШундан сўнг консерватория қошидаги «Сўғдиёна» Халқ чолғу асбоблари Камер оркестри ижросида Узеир Гажибеков асарларидан намуналар ижро этилди. Оркестр солисти Санжар Қодиров «Ай Лочин» деб номланган озарча халқ қўшиғини куйлади.\nЭслатиб ўтамиз, Узер Гажибековнинг «Аршин Мал Алан» бадиий фильмидаги қўшиқларини ўзбекистонликлар мароқ билан тинглашади.


Япония ОАВ Корея ярим оролидаги урушга доир эҳтимолларни эълон қилди\n11:30 / 01.01.2018\nЯпония ҳукумати Корея ярим оролидаги ҳарбий можарога Ўзини-ўзи мудофаа қилииш кучларининг жавоб ҳаракатларини ишлаб чиқа бошлади. Бу Japantimes нашри Kyodo агентлигига асосланган ҳолда хабар қилмоқда.\nМаълумотларга кўра, Миллий хавфсизлик кенгаши ярим оролда уруш бошланишининг 4 хил эҳтимолини муҳокама қилмоқда. Булар икки қўшни давлат (КХДР ва Жанубий Корея) Қуролли кучларининг ўзаро тўсатдан ҳарбий тўқнашуви, АҚШнинг КХДРга превентив зарбаси, Ш.Корея армиясининг Жанубий Кореяга бостириб кириши ва КХДРнинг Японияга ракета зарбаси беришидир.\nМамлакат мудофаа ва бошқа вазирликларида стратегик режалаштириш билан шуғулланишмоқда. Аммо Япония бош вазири Синдзо Абэ раҳбарлик қиладиган Миллий хавфсизлик кенгашининг жалб этилиши муҳокамаларни янги босқичга чиқариши керак, деб ёзади Kyodo ўз манбаларига таянган ҳолда.\nЯпония Миллий хавфсизлик кенгаши 21 декабрь куни мажлис ўтказган, унда эҳтимолий урушлар муҳокама қилинган эди. Шу билан бирга, Америка ҳарбийлари сонини ошириш масаласи ҳам кўриб чиқилган.


Таърифи: Даллоллик лафзи кўпинча ким ошди савдосида ишлатилади. Моликийлардан бўлган Абяний “Даллолик масалалари” сарлавҳаси остида кўп гапларни айтган. Шунингдек, баъзи фуқаҳолар ким ошди савдосини даллоллик савдоси деб ҳам номлашган. Лисонул араб номли луғат китобида даллоллик (السِّمْسَار) аслида форсча сўз бўлиб, кейинчалик арабийлашиб кетганлиги айтилади. Даллол деб даладан келган одамнинг молини сотиб беришга вакил бўлган ўтроқ кишига айтилади. У даладан келган кишининг фойдаси учун савдо қилиб беради.\nРасулуллоҳ соллаллоҳу алайҳи васалламнинг “Ўтроқ четдан келган киши учун савдо қилмайди”, деган ҳадиси шарифларининг тафсирида, бундан мурод даллоллик эмас, дейилган. (Саҳиҳи Бухорий 3/94, Фатҳул Борий 4/373).\nЯъни, бу ҳадисдан даллоллик ҳаром экани келиб чиқмайди. Балки бунда ўтроқ киши четдан келган кишининг нарсасини сотмаслиги назарда тутилади.\n“Даллолик ишни муҳофаза қилиб юргизишдир. Савдода сотувчи ва олувчининг ўртасига тушиб, савдони юргизиб юборадиган кишига даллол дейилади. Даллоллик сотишда ҳам, олишда ҳам бўлиши мумкин”. (Лисонул араб 4/380).\nМўъжам ал-Васит китобида даллолик ҳунарини ҳам ва унга олинадиган ҳақни ҳам даллоллик деб айтилган”. (Мўъжам ал-Васит 1/294).\nМен у кишидан: Агар даллолга савдо молини сотса, бир дирҳам, сотмаса, ярим дирҳам ваъда қилинса, буни жоиз деб биласизми?”, деб сўрадим. Менга:\n“Агар муддатни белгилаб қўйса, бу жоиздир”, дедилар. (Абянийнинг “Даллоллик масалалари” китоби 49-саҳифа).\nГўё ушбу даллоллик жуола ва ижарадан таркиб топган бир амалиётга ўхшаб қолди. Бунда ижарага ярим дирҳам ва жуолага ярим дирҳам ҳақ берилмоқда. Савдони амалга оширишдаги ҳаракатига ижара ҳақи берилса, агар савдо амалга ошса унга жуола ҳақини берган бўлади. Ушбу кўринишда муддатнинг аниқлиги ва савдо бўлиши зарурийдир. Хусусан, бу амалиётда ижаранинг кўриниши мавжуд бўлганлигидан, муддатни аниқ қилиб белгиламаса дуруст бўлмайди.\nАгар даллолга савдо молини бугун сотсанг бир дирҳам, эртага сотсанг ярим дирҳам деса:\nБу жуола ҳукмларига кўра баъзан жоиз бўлади. буни ижарага ўхшатиб, жоиз деган фуқаҳолар ҳам бор. Агар ушбу кийимни бугун тикиб берсанг, бир дирҳам, эртага тикиб берсанг, ярим дирҳам деса, имом Аҳмаддан бу хусусда икки хил ривоят мавжуд.\n1. Бу дуруст эмас. Тикувчига ажр мисл берилади. Ушбу сўз имом Молик, Саврий, Шофеъий, Исҳоқ ва Абу Саврларнинг мазҳабларидир.\n2. Дуруст бўлади. Бу Ҳорис ал-Уклий, Абу Юсуф ва Муҳаммадларнинг қарашларидир. Чунки, бунда ҳар бир амалга алоҳида, маълум ҳақ айтилмоқда. Ҳар бир челагига биттадан хурмо дейиш дуруст бўлганидек, бу ҳам дурустдир. (ал-Муғний. Ибн Қудома 6/87...).\nАгар даллолга савдо молини сот, ушбу дирҳамдан зиёдаси сенга деса:\nИмом Молик бунга рухсат бермаганлар. Имом Аҳмад, имом Бухорий, Ибн Аббос, Исҳоқ, Ибн Сирин, Ибн Қудома ва Ибн Қайюмлар эса буни дуруст деганлар.\n(Саҳиҳ Бухорий 3/120, Мусанниф Абдураззоқ 8/234, ал-Мунтақо лил-бажи 5/112, ал-Муғний Ибн Қудома 6/71...).